Energia subiranotasuna helburu, kontsumoa aztertuko dute Urola Erdian »\nurtarrilak 27 |\nAzkoitian, Azpeitian eta Zestoan, Urola Erdian, energiaren inpaktu ekonomikoa aztertuko dute, Energia adimentsua izenburua duen proiektuan. Ikerketarako 400 norbanako boluntario behar dituzte, inkesta egin dezaten, eta, horrez gain, Urola Erdiko 300 bat enpresetara ere joko dute ikertzaileek. Energiaren azterketaren proiektua bailarako erakundeen artean landu dute, elkarlanean. Azterketa egin ondoren, energiaren arloan eskualderako plangintza egin nahi dute. Epe luzerako plangintza baten bidez energia subiranotasunerantz bidea egiten hastea da egitasmoaren helburu orokorra, eta helburu zehatzetako bat, berriz, energia arloan eskualdeko ekonomia suspertzeko garapen teknologikoa eta berrikuntza. Baina ezer egiten hasi aurretik, hiru udalerrietako egoera zehatza ezagutu nahi dute, eta horretarako energiak duen inpaktu ekonomikoa aztertuko dute. Hala azaldu Leire Etxanizek, Azpeitiko Udaleko zinegotziak. Energiari lotutako berrikuntza lantzea «ezinbestekoa» dela esan du Loiola Berrikuntzako Begoña Beobidek. «Gizarteak ulertu behar du energia kontsumitzaile izatetik energia kudeatzailea izatera pasatu behar duela, eta enpresek energia erabiltzetik sortu eta kudeatzera pasatu behar dute». Energia ereduaren eraldaketak Urola Erdiari «aukerak» ekarriko lizkioke: «Teknologia berria sortzeko, gizartea eraldatzeko, ekonomia sustatzeko edota bizi kalitatea hobetzeko aukerak izan daitezke». Azterketa egiteko herritarren parte-hartzea ezinbestekoa da, Ingurugiro Etxea Fundazioko Orkatz Goenagaren esanetan. «Energiak duen inpaktu ekonomikoa aztertzeko familiekin hitz egitea beharrezkoa da». Familiek 30 minutuko inkesta bete beharko dute. Galdeketan, familiaren energia […]\nGizon bat atxilotu dute beste bati aulki batekin jotzeagatik »\nErtzaintzak 20 urteko gizon bat atxilotu du Errenteria-Oreretan beste bati aulki batekin jotzea leporatuta. Gaur goizaldeko ordubietan atxilotu dute herriko taberna batean, eta Herrizaingo Sailak jakinarazi duenez, erasotuak saihets hezurretan haustura…\nSanta Ageda eskean irtengo dira zeraindarrak »\nOhitura zaharrari jarraituz, Santa Ageda bezperan, otsailaren 4an, kantu eskean irtengo dira zeraindarrak, 15:00etan, eta herriko hainbat txoko igaroko dituzte. Entsegua berriz, datorren astelehenean egingo dute, 19:30ean Zeraingo kultur etxean.\nAstelehenean hasiko da Hirukideko Bake Astea, Ghandiren heriotzaren urtemuga probestuz »\nBake Astea ospatuko dute, datorren astean, Hirukide ikastetxean. Aurreko urteetan bezala, asteleheneko jarduerari eman diote garrantzia; eskolarteko bakearen eta biolentziaren aurkako eguna ospatuko dute, Ghandiren heriotzaren urtemuga probestuz. Trian…\nGipuzkoako SOS Haur Lapurtuak elkartearen aldeko mozioa onartu du Udalak »\nHaur lapurtuen kasuak ikertzen laguntzeko eskaera onartu zen atzoko plenoan. Plenoan izan ziren SOS Haur Lapurtuak elkarteko hainbat kide, tartean senide bila dabiltzan Mertxe Aizpurua eta Ana Carlota Dominguez zumaiarrak. Hemen irakur dezakezue joan d…\nEskola txikiak aldarrikatuz »\nEkainaren 3an izango da eskola txikien festa Larraulen. Aurten 25 urte beteko dira, Bidegoianen lehen festa egin zenetik. Eskola txikiak bizirik lelopean egin zen festa hura, eta oraindik ere, aldarrikapen berberarekin jarraitzen dute Gipuzkoako herri eta auzoetako eskola txikiek. Azken bost edo sei urteak oso mugituak izan dituzte Larraul herrian. Lan handia egin behar izan dute dena hasieratik antolatzeko: eskolaren irekiera, guraso elkartearen sorrera, zaintza-zerbitzua, bilerak eta negoziazioak Hezkuntza sailarekin… Legearen arabera, eta duten haur kopurua kontuan hartuta, larrauldarrei eskola propioa dagokie. Gaur egun, ordea, oraindik ez diete onartu eskola propioa izateko duten eskubidea, eta Asteasuko Pello Errota eskolaren gela balitz bezala funtzionatzen dute. Beraien ekarpena, eskola txikien mugimenduari, festa antolatzearen ardura hartuz izango da. Guzti honen aurrean, eta eskola txikien mugimenduari mesede egin nahian, festa antolatzearen ardura hartu zuten. Era berean, beraien egoeraren berri eman nahi dute. Pasa den urteko ekainean, Abaltzisketako Txalburu eskolari hartu zion lekukoa Larraulek. Ez dute etsi, eta gaur egun herrian duten zerbitzua handitu nahi dute. Haur eskolaz gain, hiru gela dituzte. Eskola txikien ezaugarria den adin aniztasuna ematen da geletan, eta urtetik urtera haur gehiago dituzte. Eskola txikiaren festa antolatzen hasiak daude. Guraso elkarteko kideak hainbat arlotan banatuta lanean ari dira: Ekonomia, ikuskizunak, komunikazioa, […]\n«Denon hondarrarekin sekulako hondartza» egin daitekeela aldarrikatu dute Laskoraingo ikasleek »\nLodosako (Nafarroa) Ibaialde ikastolaren egoera ekonomiko larria dela eta, Laskorain ikastolako ikasleek giza-katea egin zuten atzo, elkartasun egunaren barruan, eta hala nabarmendu zuen Beñat Azaldegi ikasleak: «denon hondarrarekin sekulako hondartza egin daiteke». Lehen Hezkuntzako 3.mailatik Batxilergo 2.mailara bitarteko neska-mutil guztiek parte hartu zuten ekimenean, eta lepoan zapi gorria jantzi zuten, sinbolo moduan. Elkartasun egunaren helbururik behinena, Lodosako ikastolara bidaltzeko dirua biltzea izan zen, ikasle bakoitzeko euro bana jomugatzat jarriz: «Ikasle bakoitzak euro bana jarriz gero, 1.500 euro aterako ditugu, eta lagungarria izango zaie». Horretarako, batxilergoko 1. mailako ikasleak lanean aritu ziren goizeko atseden garaian, txistorra, edariak eta antzekoak saltzeko txosnan; dantza ikuskizuna eta beste zenbait jarduera ere antolatu zituzten. Sakramentinoetako patioan, berriz, ikasleek Tolosatik Lodosarainoko bidea irudikatu zuten, txanponak ilaran jarriaz. Arratsaldez txokolatea prestatu eta euro baten truke eskaini zieten, ikasle nahiz gurasoei. Datorren otsailaren 5ean Sartagudan (Nafarroa) antolatu duten festa egunean ere izango da Ibaialde ikastolari laguntzeko aukera. Era berean, Lodosako Ibaialde ikastolaren alde diru laguntzaren bat eman nahi dutenek, Euskadiko Kutxako honako kontu korrontean egin dezake: 3035 0153 46 1531026051 Helduenek gazteenei Azaldegik azaldu duenez, duela bi aste izan zuten Lodosako ikastolaren egoeraren berri. Honen aurrean, ikasle zaharrenek zerbait egin zitekeela pentsatu zuten: «Oso tristea da Nafarroako ikastolek […]\nTolosan bi lagun deitu dituzte deklaratzera ume lapurtuen auzia dela eta »\nTolosako epaitegiko epaile batek, bi lagun deitu ditu lekuko moduan deklaratzera, Tolosako osasun zentro batean ustez gertatutako ume lapurtuen kasu bat argitze aldera. Deklaratzera deitu dituztenetako bat medikua da, eta bestea, berriz, emagina.\nInauterien hurrengo geltokia, Areso »\nLeitzarrak izan dira inauteriez gozatzen lehenak, baina hurrengoek ez dute gehiegi itxaron beharrik, gaur arratsaldean hasiko baitira Aresoko inauteriak. Hiru egunez mozorro eta karrozen koloreek, musikak, dantzak, algarak eta zoramenak hartuko dute herria. San Pedro jaietan bezala, orain arte herriko gazteak elkartzen diren Lagun Artea elkarteak antolatu izan ditu inauteriak. Aurten, ordea, guraso elkarteak eta udalak ere parte hartu du antolakuntzan. Lagun Artea elkartetik azaldu dutenez, «herritar guztiei zuzendutako jaiak» egitea nahi izan dute, «ahalik eta jende gehien animatzeko festan parte hartzera». Era berean, pasa den urteko jaiek izandako «arrakasta» ikusita, herritar guztiei eskerrak eman dizkiete antolatzaileek, «azken urteetako inauteri onenak izan baitziren». Iazkoei eusten saiatzea da euren helburua, «guztien gustukoa den festaren parte herri osoa izanik». Bestalde, ekitaldiak herriko leku bakarrera mugatu ordez, aurtegoan Aresoko elkargune ezberdinak erabiliko dituztela ere nabarmendu nahi izan dute. «Gure helburua herritarrak herrian ditugun baliabide guztietara mugitzea da», esan dute. «Iazko inauterietan, esaterako, igandeko bazkaria goiko elkartean egitea erabaki genuen eta oso polita izan zen, bi elkarteetako jendea elkartu baitzen; beraz, aurtengoan ere hori errepikatu nahi izan dugu». Mus txapelketa ere, herriko tabernan egingo dute berrikuntza bezala. Bi otordu eta lehiaketa Edozein ospakizunetan bezala, otorduek ere bere lekua dute inauterietan. Bi izango dira, bata […]\nSan Clemente edanda ez zirudiela deklaratu dute polizia agenteek »\nurtarrilak 26 |\nAurrera segitzen du Yasmin Rodriguezen hilketaren gaineko epaiketa, eta polizia agenteen arabera, akusatua “edanda ez zirudien”, horren “zantzurik ez baitzuen”. Istripuaren momentuan bertaratutako udaltzainek San Clementek &#822…


Sanz presidentea eta Salanueva kontseilaria Iturmendiko lanak ikusten izan dira\nSanz presidentea eta Salanueva kontseilaria Iturmendiko lanak ikusten izan dira osteguna, 2008.eko martxoak 27\nMiguel Sanz Nafarroako Gobernuko presidentea Iturmendira joan da, gaur. Bertan, azpiegitura lanak egiten ari dira, eta aurreikuspenen arabera, 800.000 eurotik gorako kostua izanen dute.\nPresidentearekin batera Amelia Salanueva Murguialday Toki Administrazioko Departamentuko kontseilaria eta Pedro Pegenaute Garde Departamentu bereko zuzendari nagusia izan dira, eta bilera egin dute, Iturmendiko kudeaketa batzordeko kideekin. Aipaturiko batzordeko presidentea, zehazki, Nicolás Arbizu Gabirondo da.\nBileraren ondoren, dagoeneko eginda dauden zenbait lan ikusi ditu Sanzek. Udaletxean egin dituzten lanak, sareak berritzeko lanak, eta herriguneko zolaberritze lanak, hain zuzen ere. Gainera, 379 biztanle dituen Sakanako herriko beharrizanen berri izan du, bertatik bertara.\nAzkeneko urteetan, 880.000 eurotik gorako inbertsioa egiten ari dira herrian, eta zenbateko horretatik 556.887 € Toki Administrazioko Departamentuak finantzatutakoak dira. Berriki, euri ura isur dadin saihesteko lanak sartu dituzte Azpiegituren Planean. Horretarako, 69.524 euro beharko dituzte, eta 53.534 euroko diru laguntza jasoko dute. Izan ere, herriak berak ezin du bere gain hartu gastu hori. Gaur egunera arte 811.000 euroko inbertsioa egin dute Iturmendin, eta zenbateko horretatik 503.353 euro Toki Administrazioko Departamentuak finantzatu ditu.\nEuri ura isur dadin saihesteko lanak egiteko laguntza ezinbestekoa izan da Udalarentzat, eta lanak 2008an bertan hasi ahal izanen dituzte, 2005-2008ko Azpiegituren Planaren kontura. Hain zuzen ere, herrigunean dagoen errekasto bideratu batean barrena igarotzen diren euri eta hondakin urak banatuko dituzte. Hartara, errekastoan behera dagoen hustubideak gainez egin dezan eta Bakaiku-Iturmendiko araztegia gainkargatu dadin saihestuko dute. Izan ere, gaur egungo hodiak euri ura eta hondakin ura batera biltzen ditu, eta euri urak aipaturiko arazoak eragiten ditu. Horretarako, hondakin ura biltzeko hodia eraikiko dute, herriko behealdean dauden habearteetako harguneetarako, eta bideratu eginen dute, erregistro putzu berriraino. Bertan, hodi biltzaile guztiek bat eginen dute.\nEra berean, gaur egun hondakin ura biltzen duen hodiko isuriak birmoldatu nahi dituzte, hodi berri batetik bideratzeko. Hirugarren urrats gisa, hodi biltzaile berri bat eraikiko dute, gaur egungo hondakin uraren hustubidearen azpitik, eta ura errekastoan isuriko du. Gainera, errekastoaren profila berritu eta garbitu eginen dute, oso-osorik.\nUrteotan Iturmendin inbertituko dituzten 880.000 euroen baitan, arazketa sareak berritzeko lehen faseko lanak, zolaberritze lanak, eta kale argiteria daude sartuta. Dagoeneko eginda dauden lanak dira, eta 696.726 euroko kostua izan dute. Herrigunearen herenean izan zuten eragina, eta aldez aurretik, udaletxeko hobekuntzak ere egin zituzten.\nIturmendiko Udalak, datorren azpiegituren planaren baitan, sareak berritzeko eta kaleak zolaberritzeko lanekin aurrera egin nahi du, eta helburutzat ditu, besteak beste, industrialdea sustatzea, eskola berria eraikitzeko orubea urbanizatzea, eta babes ofizialeko etxebizitzak sustatzea.


Bidegurutze herdoilduak | Kultura | Berria\nAngel Toña - Ainhoa Etxaide\nUrte eta erdi inguru da Ainhoa Etxaidek LABeko idazkaritza nagusia utzi zuela. Zertxobait gehiago darama Angel Toñak Jaurlaritzako Enplegu sailburutzatik urrun. Bidegurutzetan egin dute topo biek azken urteotan, eta gertuko iraganaren hauspoarekin joan da solasaldi hau aurrera, aitormen txikien bidezidorretatik.\nPortuaren jarduera biziari izkin eginez, aurrera doaz bi solaskideak, adeitsu eta eroso. Ondarroako eguerdiko bero saparen azpian ez da nolanahikoa izerditzen hasteko mehatxua. Portuaren burdina gastatuaren bila daramatza argazkilariak, herdoil kolorearen bila. Ondo emango duelakoan dago enplegu sailburu ohi bat eta LABeko idazkari nagusi ohi bat elkarrekin islatuko dituzten argazkietan.\nBaina ez da erraza garabi zaharreko arranpara iristea. Etxean baitago Angel Toña (Ondarroa, 1952), eta han eta hemen geratzen baita lagunak agurtzen eta arrain freskoa aztertzen. Itsaskabra bat hartu du begietatik, haren edertasuna behatzeko. «Gorri bat ikusten duen aldiro, hatzak sartzen dizkio begietan»; Ainhoa Etxaidek (Hondarribia, 1972) ondo hartu du, umorez. Ez dira ageri iragan gertuko aurkakotasun ofizialak utz zitzakeen zauriak. Aitzitik, kimika nabari da, eta ez da sortu berria.\nNoiz ikusi zenuten elkar azken aldiz?\nTOÑA: Gobernu garaiko bileraren batean izango zen...\nETXAIDE: Ez. Ostean, behin ikusi genuen kalean, orain urtebete baino gehiago, eta kafe bat hartu genuen.\nT.: Bai, arrazoia, eta Tomas Arrieta ere han zen [Lan Harremanen Kontseiluko presoidentea].\nEta noiz azkena, bakoitza bere karguan zela?\nT.: LABen egoitzara joan nintzenetako batean, uste dut. Ez zen bilera publikoa izan. Pare bat ordu egon ginen hizketan.\nE.: Horrela esanda, ematen du ezkutatzen-edo ari ginela, eta ez. Lasai hitz egin nahi genuen, besterik gabe.\nZertaz hitz egin zenuten?\nT.: Ainhoari azaldu nahi nion gauzak, batzuetan, ez direla izaten nahi dugun bezala, ahal dugun bezala baizik.\nE.: Txantxetan ari da...\nLeihotik begiratuz gero, 2016ko martxoan bi langile hil ziren izotz fabrika ikus daiteke, portuan. Nola gogoratzen duzu bi herrikide zendutako lan istripu hura, Angel?\nTOÑA: Lehendakariak deitu zidan Ondarroan lan istripua egon zela esateko, eta mesedez joateko. Izugarria izan zen, haren aurretik luiziaren harira San Ignazio kaleko etxeen hustea gertatu baitzen, gainera.\n«Hemen denok ezagutzen dugu elkar. Portua herriaren bizitza da, eta, hura barik, ez gara inor, ezta ni ere gorbatarekin ibili arren». Zuk esana da Ondarroako portuan, istripuaren egunean.\nT.: Zerbait ezagutzen nituen, bai. Gorbaterana... tira, lehen aldiz agertu nintzen Ondarroako portura gorbataz, eta horixe bota nuen. Ordezkari instituzional gisa nengoela azpimarratu nuen, ez ondarroar gisa. Samina hor zegoen, noski.\nSanta Clara izotz fabrikan hildako beharginetako bat LABeko ordezkaria zen, Ainhoa.\nETXAIDE: Bai, ondo gogoratzen dut.\n«Eredu jakin baten emaitza ankerra da istripu hau; eragotz zitekeen», esan zenuten.\nE.: Behargin bat hiltzen den bakoitzean barrenak mugitzen zaizkigu, eta, gure ordezkaria zenez, beharbada gehiago mugitu ziren. Haserrea, frustrazioa eta amorrua gordetzen dira hitz horien artean. Aurretik salaketa batzuk egin zituzten, arriskua zegoela esanez. Lan istripuak banan-banan aztertuz gero, ohartzen gara aldagai batzuk ia beti agertzen direla behin eta berriz.\nBotere instituzionalaren mekanismoak barrutik ezagutu ditugu, Angel. Jaurlaritza ez da gai «eredu jakin» hori aldatzeko? Edo ez du nahi?\nT.: Ez da galdera erraza. [Isilik geratu da segundo batzuetan]. Gobernuak egiten du egiten duena. Fronte asko dauzka, hori argi dago. Osalanek bere lana egiten du, baina sentsibilitatea badago? Estatistikaren gorabeheran ibiltzen dira gobernuak. Urtetik urtera istripuak jaitsi edo igotzen diren da kontua. Harago joatea zaila da. Planak egiten dira, baina lan istripuak gertatuko dira aurrerantzean ere. Inspektoreek zerbait egiten dute salaketa jakinak datozenean, batzorde batek bandera altxatzen duenean arrisku bati buruz ohartarazteko. Prekaritateak lan istripuak bultzatzen dituela? Badakigu, baina hori askoren erantzukizuna da.\nCorellan bi behargin hil berri dira beharrean, Ainhoa. Zaharrak berri. Dena da «eredu jakin» baten ondorio?\nE.: Tituluak ez du dena azaltzen, noski. Lan istripuetan, gehienetan, berberak izaten dira baldintza batzuk. Lan karga jakinak, langileen ibilbide laburrak, eta abar. Egia da soilik Osalanek egiten ez duena salatuz ez dela soluziorik aurkituko. Guztion artean ez badugu zehazten zer egin behar den, ez da aldaketa sakonik egongo. Eredua goitik alda dezakete, edo behetik aldatzen saia gaitezke. Nork dauzka tresnak eta ahalmena, goitik edo behetik, egoera iraultzeko; hori da gakoa.\nT.: Laneko kulturak eta hezkuntzak ere bere garrantzia dute. Betidanik ibili naiz bizikletan ni. 80ko hamarkadan ez nuen kaskoa jartzen, harik eta seme txikiak jartzeko eskatu zidan arte. Orain, ez zait burutik pasatu ere egiten kaskorik gabe ateratzea.\nLangileen erantzukizuna dira istripuak?\nT.: Langileena eta enpresariena. Enpresariak bitartekoak jarri behar dituzte, eta langileek segurtasun kultura barneratu.\nE.: Neurri asko behar dira lan istripuak eragozteko, baina batzuk besteak baino erabakigarriagoak dira. Enpresa handietan hitzarmen kolektiboaren emaitza dira segurtasunerako baldintzak. Haiek gabe zer indar dauka langile batek presioei erantzuteko, eta bero kolpe batez ez hiltzeko kamoi bat deskargatzen ari dela?\nEzin da esan Jaurlaritzara isilean iritsi zinela, Angel. Berehala filtratu zuten konkurtso kudeatzaile gisa aritzeko inhabilitazio zigorra ezarri zizutela. Ez al zuen jo une horretan alarma batek zure buruan?\nTOÑA: Goizeko sei eta erdietan lehendakariaren whatsapp bat jaso nuen. Ordu eta erdi joan zen hura irakurri arte. Ni lasai bizi nintzen, beste modu batera. Orduantxe deitu zidan, ea ez ote nuen irakurri bere mezua. Ajuria Eneara joan nintzen, eta iristerako jabetu nintzen egoeraz. Legegintzaldiko egun txarrena izan zen Urkullurentzat, seguru.\nEz al zuen hark aurretik zure zigorraren berri?\nT.: Ez nuen uste esan behar nionik; ez nuen uste hori inork aterako zuenik. Josu Erkorekari eta Urkulluri berari azaldu nien gertatua. Konkurtso kudeatzaile gisa, sindikatuak nire bila etortzen ziren garai hartan. 40 konkurtsotan aritu naiz, eta denetik ikusi dut; bada, kasu horretan, langileen soldatak lehenetsi nituen, pentsatuz Gizarte Segurantzari ere ordainduko zitzaiola gero, eta salaketa bat ipini zidaten. Ez dut damurik, baina orain ezin izango nuke egin, legea aldatu delako.\nAinhoa, zer pentsatu zenuen Juan Mari Aburtoren eserlekua Angel Toñak hartuko zuela jakitean? Eta filtrazioa ikusitakoan?\nETXAIDE: Sindikatuan bagenekien lan gatazketan pertsona ezaguna zela; baina gu oso eszeptikoak ginen, eta gara, sail bakar batek egin dezakeenaren inguruan. 'Hau badator sindikatuei amarruren bat jartzera', pentsatu genuen, sindikalismoa ongi ezagutzen baitzuen. Gurean ere askok ondo hartu zuten Toña izendatzea, ez delako gauza bera telefonoa hartuko dizun norbait egotea beste aldean. Filtrazioarena? Gu gelditzen saiatu ginen. Ez genuen ikusten ongi; alderantziz, hankasartze bat zela aurreikusi genuen. Kritika politikoa egin behar da, noski, baina filtrazio hori askorik pentsatu gabe egin zen. Gure langileei kalte egin ziezaiekeen, Toñaren konkurtsoko akordioa zapuztu zezakeelako. Urkulluk egun txarra pasatu zuela? Ba, oso ondo; langileak ziren gure kezka, eta horregatik atera ginen konplexu gutxirekin Toñaren alde.\nE.: Ez, baina izugarria da epe motzerako kritika politikoa gailentzea orduko egoerari. Erregulazio pila bat zegoen, milaka langile kaleratuak; hura drama hutsa zen. Guk konkurtsoak aurrera ateratzea nahi genuen, lehen-lehenik. Azkenean, bideratu zen, eskerrak; egia da sindikatuak bat etorri ginela Angel babesten. Sailburu bakarrak lortu du hori.\nBadakizu nork filtratu zuen, Angel?\nT.: Bai, baina lehenik gauza bat esan nahi dut. Langileen alde jokatu nuen, beti bezala, eta tituluak haien aurka ari nintzela zioen. Sinestezina egin zitzaidan.\nZer dakizu filtrazioaz?\nT.: Dani Maeztuk filtratu zuen, legebiltzarkideaz gain, Durangoko Aralarko zinegotzia ere bazelako. Hark jaso zuen informazioa. Gerora hitz egin dugu horri buruz modu lasaian. Egun bat gehiago itxaron izan balu, ez zuen egingo, seguruenera; are gutxiago, sindikatuekin hitz egin ondoren.\nHorrekin gutxi ez, eta Aitzol Etxaburu euskal presoarena ere filtratu zuten gero. Hari bisitak egiten dizkiozula bazekien, ordea, Urkullu lehendakariak.\nTOÑA.: Berehala kontatu nion bisiten kontua, deitu zidanean.\nNola hartu zenuen zuk, Ainhoa, sailburu baten kontra ere kriminalizazioaren makina martxan jartzen zela ikustea.\nETXAIDE: Ez nuen ulertzen zergatik egiten zuten Enplegu sailburuaren aurka hainbeste. Eta presoen auziari begira, ez zen Angel atakan zegoena, gobernua bera baizik. Presoak bisitatzea arazo politiko bat dela onartzen baduzu, non eta Euskal Herrian...\nT.: Ondarroa osoak zekien hori eta; hemen denok ezagutzen dugu elkar. Ezker abertzaleak ere bazekien, noski.\nNork filtratu zuen?\nT.: Gobernua ez zen oso urrun ibiliko, beharbada.\nE.: Arazoa gainetik kentzeko, lehenbailehen?\nT.: Bai. Nahita zabalduko zen, igual; Deia-n izan zen.\nE.: Leherketa kontrolatua izan zen, orduan?\nT.: Itxura hori hartzen diot. Okerrago atera beharrean, aurretik ateratzea lortu zen, eta nola atera aukeratuz.\n«Preso politikoak senideak dira, gurasoak, seme-alabak, baina kondizio hori ez da zentrala izan; samina bigarren mailan geratu da estrategia politikoak horrela erabakita»\nElkarrizketa hau ez da beste egun batean egin, biek ala biek presoak bisitatzeko eguna eta ordua zenituztelako. Nora joan zara, Ainhoa?\nE.: Villenara, Alacantera.\nNoiz arte hain urrunera joan behar izatea? Casado eta Rivera azaldu dira orain, esanez ez dutela onartuko gerturatzerik. Ez al da etsigarria?\nE.: Agenda politikoan sartu da berriro gaia, eta gerturatzea da kontua, ez urruntzeari eustea, nahiz eta badiren horren alde azaltzen direnak ere. Etsia egotea oso txarra da, baina egia da oso tamalgarria dela hau guztia.\nEtxaburu Mont-de-Marsanera gerturatu dute, Angel. Nola hartu duzue?\nT.: Azken aldiz, Clairvaixen ikusi dut, eta aurki goaz Mont de Marsanera. Ia mila kilometro kendu ditugu, baina bisitaldiak asko murriztu zaizkigu, zortzi ordutik ordu eta erdira. Eta hori ere esan behar da. Espetxe bakoitza kategoria batekoa da, eta Mont-de-Marsanekoari horrela dagokio Frantziako legeen arabera.\nAlbistea kaleratu zenean, azaldu zenuen Etxaburu anai-arreben tutoretza zenuela; lagun min baten umezurtzak dira.\nT.: Aitzolen aita kuadrillakoa zen; haren istoria oso tristea da, gogorra, egia esan behar badut.... Nahiago dut grabagailua itzaltzen baduzu.\nSailburu ohiaren eskaera aintzat hartu da. Oroitzapenek hunkitu egin dute Angel Toña, eta Andres Etxaburu lagun zuenaren pasartea bukatzerako goibel dago.\nTOÑA.: Emazteak eta biok etxaburutarren tutoretza hartu genuela, ez genuela zalantzarik egin, eta orain gure familia direla. Besteena bezala, Aitzolen ardura ere hartu genuen, noski; ordurako kartzelan zegoen.\nZergatik gertatzen da hain zaila euskal presoen auziak eragiten duen saminaren mezua iristaraztea, Ainhoa? Dena ulertzen da hobeto gizatasuna politikari gailentzen zaionean , ezta?\nETXAIDE.: Presoen eta senideen inguruko jendeak ongi ezagutzen du samina, eta jasotzen duten elkartasuna ere bai. Preso politikoak izateaz gain, senideak dira, seme-alabak eta gurasoak. Baina kondizio hori ez da zentrala izan. Presoak gatazka politiko baten parte direla izan da zentrala. Estatuarentzat, borroka tresna bat dira, eta, guretzat, borroka horretako beste subjektu bat. Estrategia politikoa nagusitu da, eta ez errealitate humanoa. Baina norbanakoen errealitateak pisu handia izan du beti, eta ez bakarrik kartzelaren barruan. Kanpora ateratzean ere errealitate bortitzak daude. Batzuetan gurasoak galdu dira, ingurua, baliabide ekonomikoak... Kaleratzean ez da bukatzen presoen samina. Sufrimendu horrek ez du behar bezalako tokirik eduki; bigarren mailan geratu da estrategia politikoak horrela erabakita.\nAutokritikaren hotsa dauka horrek?\nE.: Hemen ez dugu minaren inguruan egin Hego Amerikan egin dituzten ibilbideak. Ezker Abertzaleak bide luzea dauka egiteko hor. Oraintxe hasi gara hitz egiten sufritutakoaz, erabaki jakin batzuek ekarri dutenaz. Zaindu eta sendatu egin behar dugula esan behar dugu. Zergatik ez dugu lehen egin? Parametro jakin batzuetan egin delako borroka. Orain, berriz, ematen du nekatuak gaudela borroka batzuk berpizteko; ez dakit etsipena den edo gehiegiren kontra egin behar dugula; zokoratu egin nahi gaituzte, onar dezagun; presoak agendatik atera nahi dituzte. Baina zinez uste dut egoerari buelta emango diogula azkenean.\nT.: Aitzol ikustera Flury-Merogisera joaten ginean, Parisera; 30 bat familiarekin elkartzen ginen igual, Etxerat-ekoak asko; entzuten genuen bakoitzaren arazoei buruz hitz egiten zena, eta ez zuen zerikusirik kanpoko diskurtsoarekin. Maite duzun laguna daukazu kartzelan, semea, alaba, beren arazoekin, ikasketekin, istripuen kontuekin... eta beste kontu bat da diskurtsoa. Guraso askok bakarrik nahi zuten seme-alabarekin egon, eta pozik egon une batez.\nE.: Normala da senideak esatea nekaturik daudela, eta esate hutsak laguntzen du. Onar dezagun, oso gogorra da; ni hilabetero joaten naiz. Ez dugu aukerarik izan errealitate hori behar bezala helarazteko, presoak erabili dituztelako borroka egiteko, gerra parametro batean. Ez zegoen modurik. Orain badaude, eta ez gara asmatzen ari? Agian bai.\nUrkullu lehendakariak berriro deitu izan balizu, jarraituko zenuen sailburu, Angel?\nT.: Nahiago nuen ez jarraitu, baina ez nion ezetzik esango.\nZuk garbi zenuen utzi behar zenuela, Ainhoa?\nE.: Bai, behin erabakia hartu ondoren. Prozesu baten amaiera izan zen, norberaren buruarekin hasi eta sindikatura zabaldu zena. Ondarroako Arrigorri ostatuan egin genuen bilera batean ikusi nuen argi lehen aldiz utziko nuela. Angel herrian izango zen, beharbada, uda zelako.\nT.: Aizu, ez jarri nik ez nuela jarraitu nahi, igual haserretuko da norbait nirekin eta.\nT.: Ez nuke nahi inor nirekin haserretzerik.\nSailburu ohi izateak askatasuna kendu dizu?\nT.: Pixka bat, igual.\nELA eta LAB elkarrizketa sozialera erakartzeko erronka jarri zizuten; ez zenuen lortu.\nTOÑA: Kazetariak zeuen kabuz iritsi zarete horra; ni zuen atzetik heldu naiz, e. Inork ez zidan hori esan, benetan. Esan izan balidate, garbi esango nien hori ez zegoela nire esku.\nInor bazen gai hori egiteko, zeu zinen.\nT.: Ez dut uste hori pertsona baten kontua denik, gobernu oso batena baizik.\nLegegintzaldiaren erdian iritsi zinen, Juan Mari Aburtoren mahaiak porrot egin ondoren ELA eta LABekin. Horrek finkatzen du zerbait.\nETXAIDE: Ados nago Angelekin. Ardura politikoak eskatzen duelako saiatu behar duzu, noski, baina inork ez zuen uste mahaia berreraikiko zela Angel iritsi zelako; sindikatuekin akordioak lortu zituelako iraganean? Inozokeria litzateke hori. Aburtorekin ere arazoa ez zen pertsona izan, gobernuaren politika baizik. Angelen soslaiak islatzen du ez dela sindikatuen aurkakoa, baina horrek bere kabuz ez zuen ezer aldatuko. 1989an hautsi zen elkarrizketa; hau ez da pertsona baten borondate kontua.\n«Diagnostikoan lotuta geratuz gero, ez goaz inora. Gauza bat da nola ikusten duzun mundua, eta bestea, zer den posible. ELAk iparra galdu du, nahasten ari delako nahi duena eta posible dena»\nGehiago espero zenuen LABengandik, Angel?\nT.: Denok genekien LAB non zegoen eta nondik zetorren. ELAren estrategia izan da arazo handi bat azken hamar-hamabost urteotan. Horrek aldatu ditu gauzak. Ez dakit LABek zer egingo zuen ELAk beste era batera jokatu izan balu. Agian, elkarrizketa soziala bideratuko zen. Benetako arazoa ez nuen ikusi inoiz LABen. ELArekin sarri hitz egin dut. Lehen, harreman ederra nuen Txikirekin; Ariznabarrako lan gatazka gogorrean ezagutu nuen. Kontu bat da nola ikusten duzun mundua, eta bestea, zer den posible. Nahi duena eta posible dena nahasten ari da ELA, eta iparra galdu du.\nZer diozu, Ainhoa?\nT.: Barkatu... Badakizu zer esan zidan Ainhoak bere despedidan? Sozialista dela. Ba, ni ez naiz. Izan nahiko nuke, baina mundu hau ez dut sozialista ezagutuko. Beste mundu bat nahi dugunok gutxi agintzen dugu. Prekaritateari aurre egin ahal diogu, baina ez korrika, pausoka baizik.\nE.: Ez dugu diagnostiko bera. ELA ez da arazoa. ELArekin ez nago ados askotan, eta erakutsi dugu maiz. Baina eztabaida berean gaude denok: gure baliabide urriekin zer egin daitekeen da kontua. Eztabaida egiteko modua ez dela aldatzen da benetako arazoa. Aldatzen ez bada, emaitzak ez dira aldatuko. Horrez gainera, bakoitza bere gatazkan dago. ELA gidoi batera eramateko gatazka handi bat dago orain, gidoi jakin batetik atera delako. ELAk uste du bide horrek ez duela ezer eskaintzen, eta Angelek kontrakoa, langileen mesederako dela. LABek, berriz, uste izan du bide hori aldatzeko eta apurtzeko, bide horretan aurrera egin behar dela. Pragmatismoa? Oso gaizki ikusia dago hori. Ez dakit hori den ala ez. Dakidana da akordioa bilatzea zela biderik zailena, eta jipoi ederrak jaso genituela leku guztietatik erreforma mugatzeko akordioan saiatu ginenean.\nZer iruditzen zaizu, Angel?\nT.: Ezker Abertzalea gero eta zentratuagoa ikusten dut. ELAri esaten diot estrategia birpentsatzeko, diagnostikoan pertsona asko egongo garelako ados, seguruenik, baina zer eta nola egin behar den gauzak aldatzeko, hori da kontua. Diagnostikoan lotuta geratuz gero, esanez hau dena apurtu behar da, ez goaz inora. ELAk hori egin du lan harremanetan.\nEta zer egin du patronalak?\nT.: Orain dela urte batzuk beste era batera jokatzen zuten enpresek, hori egia da. Ni, politikoki beti egon naiz ezkerrean, eta beti egongo naiz, baina posibilista baten moduan.\nAinhoa Etxaideren despedidan egon zinen, Angel. LABeko kide ez ziren bakarrenetakoa izango zinen. Giza faktoreari garrantzia kendu diozue, baina Txilarre bat falta izan zaizue lan harremanen lokarria askatzeko?\nT.: Den-dena ez genuen konponduko, baina zenbait gauza bai, agian.\nE.: Gauzak ez ditu pertsona bakar batek aldatzen, baina egia da, segun eta zein pertsona dagoen negoziatzen akordio batzuk lor daitezkeela. Giza faktoreak badu bere garrantzia, ezin da ukatu. Zirrikiturik egon izan balitz konponbiderako, Angel gai izango zen hura aurkitzeko. Baina ez zegoen zirrikiturik. Testuinguru oso okerrean iritsi zen. Urkulluren mahaia apurtu zen, eta Cebekek argi esan zigun guri: 'Horrelako ganberrokeria bat egiten duzuen azken aldia da. Saila engainatu duzue, baina gu ez'. Begira, patronala ez zegoen prest beste errealitate bat onartzeko, eta ez dago besterik.\nBilera batera, Donostiatik Bilbora bizikletan doan sailburuak egin dezake aldea, argi dago. Zer moduz joan ziren Quebrantahuesos probarako entrenamendu horiek?\nTOÑA: Primeran, nire marka hobetu nuen eta.\nEz da kondaira bat orduan?\nT.: Ez, noski. Bileren bueltan joaten nintzen, ordea. Ikusten duzu, agian ez nuen lan handirik egiten, gero ehun kilometro egiteko gai nintzen eta. Dena egiteko denbora atera behar da; ez gara pertsona bat, asko baizik, eta denei eman behar zaie berea.\nZaletasunik bai, Ainhoa?\nETXAIDE: Zorionez, duela sei bat urte hasi nintzen pentsatzen nire burua gehiago zaindu behar nuela. 40 urteen krisia izango zen, edo ez dakit. Erretzeari utzi nion, eta kirola egiten hasi nintzen; nire neurrian, noski. Desgaste handia eduki dut sindikatuko idazkari nagusi gisa. Kargua utzi, eta hilabete gutxira sinestezina egiten zitzaidan lehen nuen eguneroko dinamika hura. Ez dut Quebrantahuesos egiten, baina paseo ederrak bai.


Kirol instalazioen eta ekipamenduen normalización teknikoa | CSD - Consejo Superior de Deportes\nKirol instalazioen eta ekipamenduen normalización teknikoa\nKirol instalazioen eta ekipamenduen normalizazioa\nNormalizazioaren kiroletarako ekipamendua\nNormalizazioaren kiroletan, norbera babesteko ekipoak\nArgiztapen normalizazioaren kiroletarako\nInstalazio normalizazioaren egoteko\nNormalizazioaren kiroletarako azalera\nKudeaketa normalizatzeko aisialdirako zerbitzuak, aisialdia eta turismoa\nNormalización, iraunkortasunaren ekitaldien kudeaketa\nAteen segurtasun eremuetan jokoa\nTÉCNICA NORMALIZACIÓN INSTALAZIOETAN ETA KIROL-EKIPAMENDUAK INTRODUCCIÓN.\nKirol arloko normalizazio teknikoaren jarduera da zehaztapen teknikoak prestatzea eta berrikustea arauak/kirolaren esparruan. prozesu tekniko bat Da borondatezkoa hobetzea helburu duen produktuen eta zerbitzuen kalitatea eta segurtasuna sustatzea, enpresak, ahal produktuen elkartrukaketagarritasuna eta gorputz-adarretako merkataritzari hesiak. kalitatea lortzeko Tresna bat da, kontuan hartuz. Normalizazio teknikoaren segurtasun arauak/horretarako dituzten zehaztapen teknikoak, aipatzen du, egokitasuna egokitu eta produktuen segurtasuna, hainbat betekizun tekniko bidez egiaztatu beharreko saiakuntza-metodoen bidez.\nAzken arabera 2005eko kirol instalazioen errolda nazionala, kirol kontseilu 79.059 daude espainian kirol-instalazioak. 1975-erroldari, 18.088 txikitu zen kirol-instalazioak, espainian handitu dira,% 77,18. Datu horiek agerian uzten dute garrantzitsua izan den aldaketaren eaen azken 30 urteotan. Aldaketa horrek beraien jatorria 1978ko espainiako konstituzioaren 43.3 artikuluan jasotzen duen “heziketa fisikoa eta kirola sustatuko dute aginte publikoek” eta espainiako konstituzioaren 148.1.19 artikuluan. konstituzio-testuaren dela aurreikusten da“ autonomia-erkidegoek kirol arloko eskumenak gain, dagokien estatutuetan ezarritakoaren arabera ”.Horrek botere publikoen esku-hartzea sustatzea da azken urteotan kirol islatuta ikusten du diputazioak bineta espainian% 65,50 kirol instalazioen publikoak izan dira% 34,50 aurrean titularitate pribatukoak.\nHala, ez bakarrik azken urteotan gora egin du kirol instalazioen kopurua, baizik eta ere aldaketak izan dira oso nabarmenak izan dituzte kirol-ohiturei de la población española. Azken inkestako datuen arabera kirol-ohiturei buruz (García Ferrando 2006) izaera lehiakorra, kirol eredu tradizionala aldatu egin dira; izan ere,% 77 kirola sustatu eta jolas-kirola da; gure herrialdean zerikusia duen osasuna mantentzeko aurrean, hain gogoko dutenek% 11k soilik lehia-kirola.\nAldaketa handiak horiek kontuan hartuta eta antolaketailustra daitezke, adibidez, igerileku estaliak-kopuruaren bilakaera. Instalazio horiek handitu dira, 305 alderatuta,% Azken kirol instalazioen errolda nazionala-1997.\nTestuinguru horretan, Autonomia-Erkidegoetakoak buruzko plan zuzentzaileak batzuk egiten azpiegituren plangintza eta eraikuntza batera finantzatutako kirol udalek eta helburu nagusia da kirol-eskaintza orekatzea, bakoitza bere lurralde saihestu nahian, gehiegizko kontzentrazioak instalazio hirigune eta metropoli-gune, hiri handietan, eta beharrei erantzuteko babesguneetan dauden udalerrietan ahulenentzat.\nLaburbilduz, egungo kudeatzaileek bai publikoak zein pribatuak, Espainiako kirol-instalazioak eskola-konplexutasun handia baitakar aurrez aurre egitekoak gauzatzeko hots; aniztasun handiena eta eskakizun handiagoak kalitatea, segurtasuna eta instalazioak erabiltzeko, berriak, kirolak eta kirol modalitateak eta errentagarritasun-eskakizun handiagoak. Hori guztia araugintza-marko bat arauzko teknikoa eta egunero konplexuagoak. Gainera, ez da batere samurra izaten gaur egun, kudeatzaileei edo instalazioetako arduradunekin eta kirol araudi teknikoa lehendik zegoen kasu gehienetan, ez da erraza aurkitzea, besteak beste, aplikazio-araudi teknikoa aukeratutako esleitu zaien hainbat batzorde teknikoak normalizazio edo ez dago araudi teknikoa beren beharrak betetzeko.\nBestalde, prozesuan parte hartzen duten profesionalekin eta diseinua, planifikazioa, kudeaketa eta kirol instalazioen mantentze lanak agerian utzi dutenez, harmonizatu behar dira, arau-esparrua eta teknikora iristea. Besteak beste, kirol instalazioak errazteko informazio baten eta kualifikazio eguneratua eta espainiako lurralde osorako balio du, eskualde edo autonomia-erkidego jakin hori gertatzen den.\nTestuinguru horretan egindako eskaera eta elkarteek, industria-arloko eta enpresa-elkarteak, kirolaren, kirolen goi kontseiluak proposatu eta, ondoren, proiektua garatu zuen MAID (Mejora etaArmonización.InstalacionesDeportivas Españolas) horretan, eta haren deribazioen utopiak bat izan zen berrantolatzea normalizazio-batzorde teknikoek UNE (Espainiako Normalizazio) espainiako normalizazio kirol gaietan, inguruan normalizaziorako lan-talde tekniko147/CTN Kirol Equipamientos eta kirol-instalazioak ”. “ UNE\nGarrantzitsua da nabarmentzea komeni da espainiako instalazioetarako araudia garatzeko kudeaketa teknikoa eta kirol instalazioetan mantentze lanak eta ekipoak, baita adinekoak jarduera-eremuak fisikoa, ekipamenduak gure lurraldean gero eta gehiago erabiltzen ari dira; ez dago inolako erregulazio de aplicación específica.\nZentzu horretan, batzordeak alderdi aintzat hartu behar dira garatzeko eta analisia instalazioetan gertatzen diren eta kirol zerbitzuak ematen diren kontuan hartu gabe, instalazioaren titularitatea (publikoa edo pribatua). Hona hemen prozesuok:\nDiseinua, plangintza estrategikoa instalazioak eta horien kudeaketa.\nErosketa eta materialaren eta ekipamenduaren hornidura.\nEbaluazioa, ikuskatzea eta zaintzea.\nBerritzea eta mantentze-lanak egin ahal izateko.\nDauden eskariei arreta eman behar normatiboak parte hartzen duten eragileen kirolaren alorrean, eta, horrela, bada, ekipamendu, instalazio-kudeatzaileak berdin fabrikatzaile, kirolariak, etab.\nKIROL KONTSEILU GORENA batzorde horretan parte hartu du buru hizkuntza normalkuntzarako teknikaria147/CTN Kirol Equipamientos eta kirol-instalazioak ”. “ UNEziurtagiri horren Idazkaria departamentuburuari dagozkio valentziako biomekanikako institutua (IBV) egitura. hauen bidez geratuko da eta lan-taldea: Azpibatzordeak\nAE 2 kirolak, joko-zelaiak eta beste jolas-ekipamenduak.\nSC 3 kirol Azalerak.\nAE 4. kirol instalazioak (instalazio hori)\nGT 1. Gestión eta instalazioen mantentze-lanen eta kirol-instalazioetan.\nHala, eragile guzti-guztiak bilduta daude; horietan parte har dezakete eta UNE/CTN 147, konposatu Batzordeko azpibatzorde aritu dira gaur egun:\nAutonomia-Erkidegoak (sail edo Arlo kirol-arduraduna)\nUdalak (saila edo kirol Zinegotzigoak)\nElkarte eta enpresa:\nKudeatzaileei espainiako Kirol elkarteen federazioa (FAGDE)\nValentziako biomekanikako institutua (IBV)\nEkipo, produktu kimikoak eta eraikitzaile batzuentzat igerilekuak ekoizleen elkartea (ASOFAP)\nEnpresaburuen federazio nazionala kirol-instalazioak (FNEID)\nEspainiako kirolariek elkartea (ADESP)\nClúster katalana kirolaren industria (INDESCAT)\nParte hartu nahi duten kirol-federazioak\nKirol ekipamenduen instalazioak egiten dituzten fabrikatzaile eta Empresas\nKirol instalazioak egiten dituzten fabrikatzaile eta gainazalak Empresas\nEmpresas fabrikatzaile eta instalatzaile ekipamenduak igerilekuak\nEmpresas fabrikatzaile eta instalatzen egoteko instalazioak\nUnibertsitate kirolarekin lotutako lan-taldeak.\nZentro teknologikoak eta I + g kirol zerikusia duten.\nBeti irekita egonda, sartzeko borondatezko administrazio publikoak, elkarteak, enpresak, erakundek eta adituk parte hartu nahi den.\nGaur egun batzuetan ordezkari nazionalak lan-taldeen nazioarteko batzordeak (CEN eta ISO). Horrez gain, aditu-talde honek aukera dago; izan ere, oso garrantzitsua da beste ordezkari nazionalak izendatu duela eskura jar ditzaketen kirol arloko aditu kide España balio interesak, eta gure enpresak europako normalizazio-batzordeetan gure Autonomia-Erkidego gogoratu behar da, eta komeni da hasita, normalizazio-prozesu bat europan (batzordeak CEN) egin dira zenbait herrialde araudiaren garapenean parte hartzea behar dugu, izan ere, europako arautegi dokumentua onartu ondoren, normalizazio-erakunde nazional guztiek baino ezin izango dituzte arau ezarriko estatu-mailan. Horregatik, garrantzitsua da prozesu horiek ez baitira zuzenean europan. Helburua da nazioarteko politika proaktibo eta ez soilik erreaktiboa.


Basoak sortzeko urratsak - Bizkaiko Hitza\nBasoak sortzeko urratsak\n2019, urriak 18 Bidelagunak, Bizkaia 195\nUda sasoia luzatzen ari da. Lurra gero eta beroago dago, tenperatura gora ari da etengabean, eta poluzioak airea zikindu, lurra antzu bilakatu eta polinizazioa ekiditen du, eta elikagaiak ekoiztea zailago bilakatu. Itsasoa plastikoz beteta dago, eta basoak gero eta urriagoak dira. Hala azaldu dute Durangaldeko hainbat herritarrek, klima aldaketa ingurunean izaten ari den eragina salatzeko kaleratutako bideo batean. Lurgaia fundazioak martxan duen Undabasoko proiektua laguntzeko kaleratu dute bideoa, eta, bertan, egitasmoan parte hartzeko deia egin dute. Muxikako Ibarruri auzoan dago Undabaso, eta bertan Bizkaiko haritzondorik handiena landatzeko erronka jo du fundazioak. Herritarrak, boluntarioak, auzolanerako elkartzea nahi dute.\nHainbat hektarea eskuratu dituzte, eta larunbatero zuhaitzak landatzera egiten dituzten irtenaldiekin Urdaibai erreserbako baso mistorik handiena sortu nahi dute. Orain abiatu dituzte irtenaldiak, eta, apirila bitartean, asteburuero ahalik eta zuhaitzik gehiena landatzeko asmoa dute. Izan ere, Lurgaia fundazioak Bizkaiko basoak lehengoratzea du helburu, eta, horretarako, hainbat proiektu ditu martxan. Horien guztien artean, Muxikako Undabasokoa da garrantzitsuena.\n“Bizkaiko basoak berreskuratzea da erronka nagusia; basoak eta ekosistemak”, adierazi du Sergio Gallego Lurgaia fundazioko kideak. Hori azken helburua izanik, gaur egun zenbait proiektu dituzte esku artean. “Zenbait udalerritan ditugu lursailak, Bakion, Getxon… tamaina, mota eta espezie anitzetakoak. Baina azken urteetan, batez ere, Undabason dugu jarrita arreta”. Oraingoz, 86 hektarea dituzte berreskuratuak, eta, aurten, beste berrogei hektarea eskuratuko dituzte. “Oraindik ez gara lursail guztien jabe, pixkanaka ari gara finantzabidea lortzen; hala ere, akordio bat lortu dugu pinuak kendu eta zuhaitzak landatzen hasi ahal izateko”. Aurtengo berrogei hektareak landatuz gero, 130 hektarea inguru izango ditu jada Undabasoko haritzondoak; “helburua urte batzuk barru 200 hektarea inguru izatea da”.\nAzarotik aurrera, asteburuero egingo dute irtenaldiren bat, eta, horietan parte hartzeko, nahikoa da info@lurgaia.org helbidera mezu bat bidaltzea. “Normalean, 09:00etan geratzen gara, eta egun bakoitzean leku desberdin batera joaten”, azaldu du Gallegok. Bildutako jendearen arabera, egun bakoitzean 300 eta 500 zuhaitz inguru landatzen saiatzen dira. Landaketak egiteaz gain, bestelako ekintzak ere antolatzen dituztela erantsi du. Bioaniztasunaren aldeko fundazio diren heinean, bestelako egitasmoak ere badituzte esku artean: hala nola espezie inbaditzaileak kontrolatzea eta anfibioen eta narrastien egoerari kasu egitea. “Aurten, adibidez, beste proiektu batekin hasi gara, Baso eskolak izenekoa, eta, horretan, txangoak, ikastaroak eta hitzaldiak egiten ditugu, batez ere, bioaniztasunari lotuta”.\nGallegok azpimarratu duenez, Bizkaiko basoen egoera “oso kezkagarria” da. Bizkaiko eremu zabalak betetzen dituzte basoek, eta hori, berez, ona da, baina 2016ko datuen arabera, %77 inguru ustiapenerako basoak dira. “Apenas dugun baso autoktonorik, eta ditugunak oso zatituta daude”, zehaztu du. Baso zabalik ez dagoenez, espezie eta ekosistema anitz garatzeko zailtasunak daudela erantsi du. “Basoak funtsezkoak dira bioaniztasuna bermatzeko, haietan hamaika prozesu gertatzen dira, ez soilik CO2ari lotuta; klimari, urari eta lurrari lotutako eragina ere handia da”.\nParte hartzea gora\n“Jendearen parte hartzeari lotuta, goranzko joera nabaria dagoela ikusi dugu, gero eta jende gehiago dator landatzera edota bihurtzen da bazkide”. Esaterako, Undabasoko lursailak erosteko martxan jarri zuten crowdfunding kanpaina “arrakastatsua” izan zela aipatu du Gallegok. Orain, proiektua handitu ahal izateko, beste bat egiteko asmoa dutela nabarmendu du. Horrekin batera, klima aldaketari aurre egiteko, ezinbestekotzat jo du gizartearen aktibazioa. “Herritar gisa, egungo egoerarekiko ardura parte bat dugu guztiok. Horregatik, garrantzitsua da, egoera aldatzeko egiten ditugun ekintzez gain, norbanako modura ere kontzientzia hartzea; batez ere, eguneroko kontsumo ohiturei lotuta”.


SQL Server Berreskuratzeko tresna. SQL Server Konponketa softwarea. MDF konpontzeko tresna.\nDataNumen SQL Recovery da onena SQL Server berreskuratzeko tresna munduan. MDF datu-base fitxategi hondatuak edo kaltetuak konpon ditzake eta ahalik eta datu gehien berreskura ditzake, horrela fitxategien ustelkeriaren galera minimizatuz.\n4.90 / 5 (1,614 botoetatik)\nZergatik DataNumen SQL Recovery?\nBerreskurapen tasa m daost SQL berreskuratzeko produktuaren irizpide garrantzitsua. Gure proba integraletan oinarrituta, DataNumen SQL Recovery berreskurapen tasarik onena du, merkatuan beste edozein lehiakide baino askoz hobea!\nLortu informazio gehiago nola DataNumen SQL Recovery lehiaketa erretzen du\nEraginkorra besterik ez, eta horrek zoragarria esan nahi du. Mila esker, batez ere bestela ezin nituen fisikoki lortu behar nituen fitxategiak lortu\nEgun on. Zure softwarea probatzen ari naiz sql datu-basea konpontzeko. Zure tresnak exekutatu ondoren nire datu guztiak berriro ikusteko gai naiz. :)\nUrtarrilaren 15, 2020\nHey Flyer-en zuzendari nagusia eta sortzailea\nUrtean ohiko akatsak eta arazoak jarraitzeko irtenbidea SQL Server MDF fitxategia\nxxx.mdf ez da datu baseen fitxategi nagusia\nxxx.mdf ez da datu-basearen fitxategi goiburu balioduna\nSql Server Koherentzia logikoan oinarritutako I / O errore bat detektatu da: kontrol-kopuru okerra\nSql Server Koherentzia logikoan oinarritutako I / O errore bat detektatu da: orrialde urratua\nBerreskuratu ezabatu erregistroak edo taulak datu-basean\nEzaugarri nagusiak DataNumen SQL Recovery v6.0\nLaguntzarako SQL Server 2005, 2008, 2008 R2, 2012, 2014, 2016, 2017, 2019.\nTauletako egitura eta datuak berreskuratzeko laguntza.\nDatu mota guztiak berreskuratzeko laguntza, XML mota barne.\nZutabe urria berreskuratzeko laguntza.\nEzabatutako erregistroak berreskuratzeko laguntza.\nIndizeak eta gako nagusiak berreskuratzeko laguntza.\nIkuspegiak, abiarazleak, arauak eta lehenetsiak berreskuratzeko laguntza.\nBiltegiratutako prozedurak, funtzio eskalarrak, lineako taulako baliozko funtzioak eta multierrementu taulako funtzioak berreskuratzeko laguntza\nEnkriptatutako objektuak berreskuratzeko eta deszifratzeko laguntza.\nHainbat fitxategi berreskuratzeko laguntza, MDF fitxategia eta horrekin lotutako NDF fitxategiak barne.\nMDF fitxategian berreskuratutako datuak ateratzeko laguntza.\nMDM / NDF datuak berreskuratzeko kaltetu gabeko edo kaltetutako VMWare VMDK (Virtual Machine Disk) fitxategietatik (*. Vmdk), Virtual PC VHD (Virtual Hard Disk) fitxategiak (*. Vhd), Acronis True Image fitxategiak (*. Tib), Norton Ghost fitxategiak (*. gho, * .v2i), Windows NT Backup fitxategiak (*.bkf), ISO irudi fitxategiak (*. Iso) eta Nero irudi fitxategiak (*. Nrg).\nBerreskuratzeko laguntza SQL Server tempoaren datuakrary tempdb.mdf fitxategia.\nMDF eta NDF fitxategiak 16 TB artekoak berreskuratzeko laguntza.\nMDF fitxategiak hondatutako euskarrietan, hala nola disketeetan, konpondu ahal izateko laguntza Zip diskoak, CDROMak, etab.\nMDF fitxategi sorta konpontzeko laguntza.\nWindows shell-arekin integratuta dago, beraz, MDF fitxategia konpon dezakezu Windows Explorer-en testuinguruaren menuko (eskuineko botoiarekin).\nerabiliz DataNumen SQL Recovery Hondatuta berreskuratzeko SQL Server Datu-baseak\nZure SQL Server MDF fitxategiak hondatuta edo kaltetuta daude eta ezin dituzu normal ireki, erabil ditzakezu DataNumen SQL Recovery MDF fitxategiak eskaneatzeko eta haietatik ahalik eta datu gehien berreskuratzeko.\nOhar: MDF fitxategi hondatu edo kaltetuak berreskuratu aurretik DataNumen SQL Recovery, itxi mesedez MDF fitxategiak alda ditzaketen beste edozein aplikazio.\nAukeratu konpondu nahi den MDF fitxategi hondatua edo hondatua.\nMDF fitxategiaren izena zuzenean sar dezakezu edo sakatu\nbotoia tokiko ordenagailuan konpondu beharreko MDF fitxategia aurkitzeko.\nKaltetutako MDF fitxategiarekin lotutako NDF fitxategi bat edo gehiago badaude, gehitu ditzakezu:\nJatorrizko kaltetutako MDF fitxategiaren formatua ezagutzen baduzu, zehaztu dezakezu:\nFormatua zehazten ez baduzu, lehenespenez, DataNumen SQL Recovery iturburuko MDF fitxategia aztertzen eta formatua automatikoki zehazten saiatuko da.\nLehenespenez, DataNumen SQL Recovery finkatutako MDF fitxategia xxxx_fixed.mdf izeneko fitxategi berri batean gordeko du, non xxxx jatorrizko MDF fitxategiaren izena den. Adibidez, Damaged.mdf iturburu MDF fitxategian, fitxategi finkoaren izen lehenetsia Damaged_fixed.mdf izango da. Beste izen bat erabili nahi baduzu, hautatu edo ezarri horren arabera:\nBerreskurapen prozesuaren ondoren, start SQL Server Management Studio eta sartu berreskuratutako datu-basera.\nbotoia, DataNumen SQL Recovery "Konektatu helbidera" eskatuko du SQL Server"elkarrizketa-koadroa, beheko moduan:\nEzarri behar duzu Zerbitzariaren izena Autentifikazio egiteko SQL Server Adibidez, tokiko edo urruneko ordenagailuan, egin klik "Ados" botoian. Gero DataNumen SQL Recovery egingo start jatorrizko MDF fitxategia eskaneatu eta konpondu. Aurrerapen barra\nBerreskurapen prozesuaren ondoren, iturburu MDF fitxategia ondo berreskuratu badaiteke, honelako mezu kutxa ikusiko duzu:\nOrain duzutart SQL Server Management Studio eta atzitu berreskuratutako MDF datu-baseko datuak.\nKonexio ezarpenak gogoratzeko laguntza.\nLehen mailako gakoak berreskuratzeko laguntza.\nZutabe baten propietate baliogabea berreskuratzeko laguntza.\nDataNumen SQL Recovery 5.9 kaleratu da 3eko maiatzaren 2021an\nDataNumen SQL Recovery 5.4 kaleratu da 15ko abenduaren 2020an\nDataNumen SQL Recovery 5.2 kaleratu da 2ko azaroaren 2020an\nDataNumen SQL Recovery 5.1 kaleratu da 11ko uztailaren 2020an\nLaguntzarako SQL Server 2019.\nDataNumen SQL Recovery 5.0 5ko ekainaren 2020an kaleratu zen\nAlferrikako objektuak ezabatu.\nDataNumen SQL Recovery 4.5 kaleratu da 25ko apirilaren 2020an\nDataNumen SQL Recovery 4.4 kaleratu da 9ko martxoaren 2020an\nXML datuak berreskuratzeko laguntza.\nDataNumen SQL Recovery 4.3 kaleratu da 31ko abenduaren 2019an\nDataNumen SQL Recovery 4.2 kaleratu da 8ko irailaren 2019an\nDataNumen SQL Recovery 4.1 kaleratu da 11ko apirilaren 2019an\nDataNumen SQL Recovery 4.0 kaleratu da 8ko abenduaren 2018an\nDataNumen SQL Recovery 3.2 kaleratu da 10ko urriaren 2018n\nDataNumen SQL Recovery 3.0 kaleratu da 15ko abuztuaren 2018ean\nErrendimendua hobetu datu izugarriak prozesatzean.\nMurriztu memoria kontsumoa datu izugarriak prozesatzean.\nDataNumen SQL Recovery 2.8 kaleratu da 6ko martxoaren 2018an\nLaguntzarako SQL Server 2017\nDataNumen SQL Recovery 2.7 kaleratu da 26ko martxoaren 2017an\nLaguntzarako SQL Server 2016.\nDataNumen SQL Recovery 2.6 kaleratu da 3ko otsailaren 2017an\nDatu base datuen akats gehiago konpontzeko laguntza.\nDataNumen SQL Recovery 2.5 kaleratu da 12ko otsailaren 2016n\nDataNumen SQL Recovery 2.4 1ko urriaren 2014ean kaleratu zen\nDataNumen SQL Recovery 2.3 12ko maiatzaren 2014ean kaleratu zen\nMDM / NDF datuak berreskuratzeko kaltetu gabeko edo kaltetutako VMWare VMDK (Virtual Machine Disk) fitxategietatik (* .vmdk), Virtual PC VHD (Virtual Hard Disk) fitxategiak (* .vhd), Acronis True Image fitxategiak (* .tib), Norton Ghost fitxategiak (* .gho, * .v2i), Windows NT Backup fitxategiak (*.bkf), ISO irudi fitxategiak (* .iso) eta Nero irudi fitxategiak (* .nrg).\nDataNumen SQL Recovery 2.2 18eko martxoaren 2014an kaleratu zen\nDataNumen SQL Recovery 2.1 9ko urtarrilaren 2014an kaleratu zen\nLaguntzarako SQL Server 2014.\nDataNumen SQL Recovery 2.0 7ko abenduaren 2013an kaleratu zen\nDataNumen SQL Recovery 1.1 kaleratu da 3ko abuztuaren 2013ean\nMDF formatuan irteera emateko laguntza.\nDataNumen SQL Recovery 1.0 11ko maiatzaren 2013ean kaleratu zen\nLaguntzarako SQL Server 2005, 2008, 2008 R2, 2012.\nDatu mota guztiak berreskuratzeko laguntza, XML motakoa izan ezik.


RIMek 72 euro oparitzen dizkie bezeroei, BlackBerry zerbitzuan izandako akatsengatik | Consumer\nRIMek 72 euro oparitzen dizkie bezeroei, BlackBerry zerbitzuan izandako akatsengatik\nKanadako enpresak ere hilabete doan eskaintzen du laguntza teknikoko zerbitzuetan\nResearch in Motion-ek (RIM) jakinarazi du 72 euroko (100 dolarreko) balioa duten aplikazioak oparituko dizkiela BlackBerryren erabiltzaileei, aurreko astean zerbitzuan izandako akatsen konpentsazio-neurri gisa. Horrez gain, gailuak erabiltzen dituzten bezeroek eta enpresek hilabete doan izango dutela laguntza teknikoko zerbitzuetan.\nEuropako, Afrikako, Ekialde Ertaineko eta mundu osoko BlackBerry direlakoek Interneteko konexioa eten egin zuten joan den astean. BlackBerry zerbitzua gainezka zegoenez, milioika erabiltzaile zerbitzurik gabe geratu ziren hiru egunez. Arazoa konponduta geratu da, baina hutsegitearen ondorioak oraindik gainditu egiten dira.\nHainbat erakundek erabiltzaileei gorteengatik erreklamatzeko eta konpainiak berak barkamena eskatzeko gomendatu ondoren, RIM kaltetutako erabiltzaileentzako konpentsazio-planari ekin dio. Jakinarazpen ofizial batean, RIMek baieztatu du 100 dolarreko balioa (72 euro) oparituko diela erabiltzaileei. Konpainiak ziurtatu du “eskerrak eman nahi dizkiela erabiltzaileek azken etenaldietan pazientzia izan dutelako”.\nKanadako enpresak adierazi du datozen asteetan erabiltzaileek doako aplikazioen katalogo osoa eskuratu ahal izango dutela BlackBerry App World bidez. Erabiltzaileek doan eskuratu ahal izango dituzten aplikazioen kopurua ikusita, RIMek ziurtatu du eskaintza abenduaren 31ra arte egongo dela indarrean. Eskuragarri egongo diren doako aplikazioen katalogo osoa ezagutzen ez den arren, konpainiak zenbait titulu nabarmendu ditu. Eskaintzaren aplikazioen artean daude “SIMS 3”, “Bejeweled” edo “Photo Editor Ultimate”. Enpresak konpromisoa hartu du gainerako aplikazioen berri lau asteko epean emateko, urriaren 19tik aurrera.\n72 euroko aplikazioak oparitzeaz gain, RIMek jakinarazi du laguntza teknikoa emango diela erabiltzaile eta enpresei hilabetez. “Gaur egungo bezeroei hilabeteko luzapena eskainiko zaie laguntza teknikoko egungo kontratuan, eta gaur egun laguntza teknikoko kontraturik ez duten bezeroei BlackBerry Technical Support zerbitzuen probako hilabete bat eskainiko zaie”, agindu du RIMek.\naplikazioak blackberry hutsegiteak IMB opari


Herri txiki. Noticias de Navarra\nPor Aitzol Elizaran - Domingo, 17 de Junio de 2018 - Actualizado a las 06:01h\nHerritxikikeria kontzeptua aurkeztu nahi dizuet. Maiz gure artean aurkitu dezakegu, edozeinek izan dezake eta etxean zein kanpoan ager daiteke, baina nabariago geratzen da gure inguru ziurretik bi pauso aldentzean, orduan loratzen da gehien. hainbat adierazpide ditu gainera.\nBeste adiera bat ere badu kon-tzeptu honek, eta oporretan edo gutxienez guretik berrehun bat kilometrora iristean ematen da. Adibidez, lagun batzuekin joan gara Madrilera edo Bartzelonara, eta oso gutxitan egiten badugu ere, zerbait hartzera joatea erabaki dugu. Kalean gora eta behera hasi gara, eta taberna batean ez gara sartu itxura arraroa duelako, horrek jende gehiegi, horrek aldiz gutxiegi, kontuz, horrek zezenak eta toreroak ditu paretetan.... eta bat-batean, amabirjina agertu balitz bezala, aurrean azaldu zaigu, pintxo taberna bat, Orio, Iruña edo Bergara bezalako izen bat du,Euskal taberna ere jartzen du sarreran, eta barra gainean apenas du tokirik edalontzia uzteko. San Ferminetako zezenak zezen plazan sar-tzen diren bezala, barrurantz jo dugu. Etxetik atera, etxean bukatzeko. Eta momentu honetan aurreko bi kontzeptuak elkar nahasten dira, bakoitzaren herriko garagardoaren tamaina idealaren inguruko eztabaida hasiko da eta.


Kutxazain automatikoak: kontuz komisioekin | Consumer\nKutxazain automatikoak: kontuz komisioekin\nKreditu edo zordunketa txartela izateagatik mantentze komisioez gain, entitateek zenbateko bat kobratzen dute kutxazainetan eskudirua erabiltzeagatik\narabera: Asteazkena, 2005eko irailaren 14a\nKutxazain automatikoek garrantzi handia hartu dute, zeren eta, haiei esker, dirua atera eta saldoak eta mugimenduak kontsultatu daitezke eguneko edozein ordutan eta urte osoan zordunketa- edo kreditu-txartel baten bidez. Hala ere, dena ez da abantaila, finantza-erakundeek komisioak kobratzen baitituzte.\nNahiz eta naturalena bankuek edo kutxek ez luketela pertsona bati kobratu behar bere dirua izateagatik, errealitatea oso bestelakoa da. Egia da ez dutela komisiorik eskatzen beren sareko kutxazainetan dirua lortzeko, beste erakunde batzuetakoetan egiten badute. Hala, komisioaren zenbatekoa aldatu egiten da, nagusiki, eskudirua ateratzen den kutxazain automatikoaren kutxazain-sarearen arabera.\nZerbitzu-mota horien erabiltzaileek dauden komisioen berri izan behar dute. Hori dela eta, kutxazain automatikoen bidez emandako banku-zerbitzuen prezioen gardentasunari buruzko Lehendakaritza Ministerioaren 2003ko apirilaren 24ko Aginduak ezarritako neurrietako bat da kutxazainek eskatutako eragiketaren komisioaren eta gastuen berri eman behar dietela erabiltzaileari, eragiketa egin aurretik. Horrela, gailu horiek erabiltzen dituzten pertsonek komisioak itzultzeko eskatzeko eskubidea dute, baldin eta ez badiete kutxazain horien berri ematen edo eragiketa egin ondoren egiten badute, eragiketa bertan behera uzteko aukerarik gabe.\nTxartela jaulki duen entitateko kutxazaina bada, horrek komisioaren zenbatekoa eta gastuak adieraziko ditu. Aldiz, kutxazainetatik kanpoko sare-txartelak erabiltzen direnean, ez dute komisioen kostu zehatzaren berri eman beharrik. Horiek badirela besterik ez dute ohartaraziko eta batzordeak lor dezakeen gehieneko zenbatekoa adieraziko dute. Informazio guztia eman ondoren, kutxazainak eskatutako eragiketari uko egiteko aukera eskaini behar du.\nEuropar Batasuneko herrialdeen artean eurotan egindako mugaz haraindiko ordainketei dagokienez, garrantzitsua da jakitea 12.500 euro arteko eskudirutan kendutakoengatik kobratzen diren banku-komisioak, estatu kide batean kutxazain automatikoetan txartelen bidez egiten direnak, erakundeak herrialde horren barruan egindako diru-erabilpenengatik kobratzen dituen komisioen berdinak izango direla. Oro har, aplikatzen den komisioa izanen da entitateak bere herrialdean berea ez den beste sare batzuetan dirua kentzeko erabakitakoa. Izan ere, erakundeak gutxitan izaten ditu bere kutxazainak edo Europar Batasuneko beste estatu kide batzuetan dagoen sarekoak.\nNolanahi ere, kontuz ibili behar da atzerrian kutxazain automatiko baten zerbitzuak erabiltzean, eta jakin behar da 2002ko uztailetik aurrera Europako zuzentarau batek adierazten duela Europar Batasuneko banku batek gehienez %4ko komisioa kobratu ahal izango diola Batasuneko edozein herrialdetako bezero bati eta dagokion batzorde finkoari.\nTxartela kontratatuta daukaguna ez den beste erakunde bateko kutxazaina erabili aurretik, komeni da egiaztatzea zure kutxak edo bankuak onartzen duela sarea. Horretarako, begiratu besterik ez dago txarteleko ikurrak kutxazain automatikoan daudela.\nBaina erakundeek ez dituzte eskudirua bakarrik kobratzen, batzuetan kutxazainetan saldoak eta mugimenduak kontsultatzeko komisioak ere ezartzen dituzte. Komisio hau kontsulta bakoitzeko zenbateko finko bat da, txartela jaulki duen erakundea ez den beste sareetako kutxazainetan bakarrik kobratzen dena.\nautomatikoak komisioak kutxazain\nEta loteria tokatzen bazait… Zenbat eramaten du Ogasunak?\nEguberrietarako eskuz egindako opariak… edo edozein aukera!\nDohaintzak: zer diren, nola aitortzen diren eta zergazer inplikatzen duten.\nOn line notarioa, zer da eta nola funtzionatzen du?


Hisao Okawa hil da, 'Heidi' marrazki bizidunen gidoilaria - Bizigiro - Berria\nHisao Okawa hil da, 'Heidi' marrazki bizidunen gidoilaria\nApirilaren 19an hil zen Okawa, 88 urterekin.\nJohanna Spyri idazle suediarraren izen bereko ipun batean oinarrituta, 1974ko urtarrilaren 6an estreinatu ziren Heidi marrazki bizidunak, eta urte gutxian mundu osora zabaldu. Proiektuan buru belarri aritu zenetako bat Hisao Okawa gidoilaria izan zen. Okawa apirilaren 19an hil zen, 88 urterekin.\nGidoilari japoniarra beste hainbat proiektutan ere aritu zen arren, Alpeetan bizi den neskaren istorioak egin zuen ezagun. Japoniako Zuiyo Eizo produkzio etxeak eta Alemaniako Zweites Deutsches Fernsehen telebista kateak sortutako telesailak berehalako arrakasta izan zuen mundu osoan eta urte gutxian, Asia, Europa eta Latinoamerikara zabaldu zen. Lana hainbat hizkuntzetara ere itzuli dute, tartean, euskarara.\nBost urteko haurra da Heidi, gurasoak galdu zituenetik Dete izebarekin bizi dena. Baina izebak Frankfurtera joan behar du lanera eta ezin du haurra berarekin eraman, ondorioz, Alpeetako herrixka batera eramaten du, Dorflira, han bizi baita haurraren aitona.


“No es no” kantuz baina ozen ezetz, ezetz dela diote Anne Etchegoyen kantariak eta Itziar Ituño aktoreak. Nafarroa Behera eta Bizkaiko bi artistek duo bat grabatu dute Elkar diskoetxeak Donostian duen estudioan. Askoren gogoan eta belarrian ibiliko den melodia Emazte diskoan agertzen da, 2020eko otsailean Anne Etchegoyenek aurkeztu duen zazpigarren albumean. Estudiora sartzean urduri zegoen La Casa de Papel telesailari esker mundu osoan ospetsu bilakatu den aktorea.\n“Aktorea naiz eta lotsa apur bat ematen dit baina baikorra da Ipar eta Hegoaldeko artistak elkartzea, are gehiago emakumeen eskubideen aldeko lan batentzat baldin bada” argitu du Ituñok. Musika tresna ona da hainbat mezu hedatzeko aktorearen arabera. Itziar Ituño eta Anne Etchegoyenek kasualitatez ezagutu dute elkar, Joanes Anduetza komunikazio aditu eta arduradunari esker. “Baionan argazki saila atera genuen Joanesekin hiria ezagutarazteko sare sozialetan. Bera arduratzen da Anneren komunikazioaz eta harremanetan jarri gaitu” zehaztu du Ituñok. “Lehen abeslaria entzuten nuen eta orain Anne ezagutzen dut, topaketa interesgarria da. Unibertso desberdinetatik gatoz baina ona da biltzea”. La Casa de Papel telesailean Prietoren papera antzezten duen aktore madrildarrak Anne Etchegoyenen disko guziak dauzkala azpi marratu du basauriarrak, “super fan da!”. Duoa egiteaz gain donapaleurrarekin, Hil Kanpaiak Imanol Rayok zuzendutako euskarazko pelikula grabatu du bizkaitarrak Gipuzkoa eta Nafarroa Garaian. Netflixen telesail arrakastatsuaren atal berrien grabaketari ere ekingo dio laster. Instagramen bi milioi jarraitzaile baino gehiago dauzkan aktoreak euskaraz hasten ditu beti bere mezuak. “Jarraitzaile asko daukat Portugal eta Brasilen eta euskaraz erantzuten saiatzen dira google translateri esker!”\nEmazte diskoaren grabaketa bukatu ondoren, Anne Etchegoyenek nahasketak eta azken ukituak zuzentzen ditu egunotan. Emazteen eskubideak aldarrikatu nahi ditu okaztatua baita La Manada bezalako eskandaluak eta egunero gertatzen diren genero indarkeria kasuengatik. Izan ere, jendartearen erdia baino gehiagok kolpeak hartzen ditu eta gainera, maiz, biktimak isiltasunera zigortuak dira. Isilik kantua prestatu dute Patxi Garat musikari saratarrarekin eta omenaldia egin diote, halaber, Dolores Ibarruri aintzindariari. Emakumeek inoiz kantatu ez dituzten euskal kantak bilduko ditu ere lan berriak. Ttipi ttapa kantuan transmisioaz ariko dira duela gutxi mutiko baten ama izan baita Anne Etchegoyen. Donapaleuarraren arabera feminista baino obra femeninoa izanen da, hamar kantu bilduko ditu, gehienak euskaraz. Bideo klipa grabatu dute ere zenbait aurpegi ezagunekin, tartean, Ilaski Serrano, Africa Baeta edo Jean Pierre Pernaud kazetariak. Aski dela eta errespetua dela gakoa argi adierazi nahi dute.\nAnne Etchegoyenek kantaldia eskaini zuen Bidarteko xahar etxean 2020eko udaberrian, konfinamendu garaian. Erreportaia ETB1n:


Sostengu eta prestakuntza gutxi — Eibar.ORG | Eibarko peoria\nHemen zaude: Hasiera / Blogak / Prospektiba / Sostengu eta prestakuntza gutxi\nSostengu eta prestakuntza gutxi\nEneko Astigarraga 2005/02/01 08:21\nGaragoittiko Orakuluak Linuxari agur esan dion egunean eta azkenean Gari Linuxeroak Teknosexua Geek euskaldun baten memoriak bloga aurkeztu duen egunean, Porto Alegreko Foro Sozialean itzulpengintzan soft librearen erabilera goraipatzen dela irakurtzen diot Roland Piquepaille-ri bere How new technologies are modifying our way of life blogean.\nEremu honetan, itzulpengintzan, software libreko itzulpen automatikorako sistema iragarri dute duela gutxi. CodeSyntaxen ere software librean garatu ditugu itzulpengintzarako , itzulpen memorietarako, lagungarri izan daitezken tresnak.\nBeraz, argi dago software libreak etorkizuna duela. Esate baterako Firefox 1.0, Plone 2.0-Zope , Linux 2.6 , ... 2004 urteko produkturik onenak (Top Products of 2004) izendatu ditu eWeek bezalako aldizkari batek. Milaka produktu eta aplikazio daude.\nKode irekiak garapen teknologiko endogenoa bideratzen du, ezagueraren teknologikoaren zabalkundea, gehitzea eta biderkatzea azkartzen du. Beraz, administrazioak bultzatu beharko luke eta ez oztopatu .\nNormalean, CodeSyntaxen Software librearekin lan egiten dugu: Zope, Coreblog, OpenGroupware, Tumatxa eta beste aplikazio askorekin, baina arrazoia du Oierrek soporte gutxi eta formazio gutxi dagoela esaten duenean: Linux sistema eragilliaren tripak aztertzen genduzen, eta... nik ez najuan hori nahi. Nik Windowseko ordenadore bat erabiltzen ikastea besain azalpen errezak nahi najittuan. Neri Linuxa zelan funtzionatzen daben ez zestan ardura; ni zelan erabiltzen zan nahi najuan jakin bakarrik.\nBada, bai software libreko aplikazioak zelan erabili irakasteko ikastaro gutxi daude: Openoffice - word, excel eta accesen ordez - nola erabili, Linuxeko lau gauza nola egin, eta horrelakoak behar dira, baina KZ-etan edo eskoletako informatika orduetan ez dira irakasten. Behin eta berriro, Microsoft aplikazioak erakusten dira, hori ezagutzen dugu eta horregatik Oierrentzat eta gehienontzat hori da naturala.\nNoizbait aldatu beharko dugu.


Kapsulak eta tantak Bluestone erosi Palma de Mallorcan\nErosi kapsulak eta tantak Bluestone Palma de Mallorcan\nNola eskatu Bluestone Palma de Mallorcan\nPotentzia handitzeko Bluestone kapsulak eta tantak Palma Mallorcako preziorik baxuenean eros daitezke, webgune ofizialean eskaera eginez. Gaur egun, drogak% 50eko deskontua du. Deskontatutako prezioa 49 € baino ez da.\nBluestone kapsulak eta tantak eska ditzakezu kostu onean, eskaera orrian, adierazi komunikaziorako telefono zenbakia eta izena webgunean aurkeztutako inprimaki berezi batean. Eskaera egin eta ordu 1 barru, enpresako ordezkari batek zure telefonora deituko du eta zure galderak erantzungo ditu, baita eskaeraren xehetasun guztiak argituko ere. Kontuan izan paketearen ordainketa eskaera jaso ondoren.\nNola eros daitezke Bluestone kapsulak eta tantak Palma de Mallorcan?\nGizonezkoen potentzia handitzeko konplexu eraginkorrak gizonezkoen gorputza sendatuko du denbora gutxian. Tanten osagaiek potentzia handitzen laguntzen dute, libidoa hobetzen. Kapsulak hartu ondoren, gizonak potentzia indartsua eta iraunkorra muntaketa jasoko ditu. Potentzia eta muntaketa sendoa hobetzeko erremedio bat eskatzeko modu bakarra webgune ofizialean agintzea da. Palma Mallorcan erosteko, utzi eskaera eskaera orrian. Stock! Egin eskaera gaur eta lortu% 50eko beherapena.\nZure muntaketa hobetzeko kapsulak eta tantak eskatu nahi badituzu, Bluestone 49 € promozio baterako, utzi eskaera webguneko eskaera orrian eta itxaron operadorearen deiari. Posta jasotzen duzunean, Mallorcako Palma eskaera ordaindu dezakezu, eskaera posta bidez edo mezularitza bidez jaso ondoren ordaindu dezakezu. Kontuan izan postariak zehaztutako helbidera bidaltzeko kostua desberdina izan daitekeela hiri desberdinetan. Espainian, botika bakoitzeko gutxieneko kostua aurkezten da. Espainia eta Palma de Mallorca eskuragarri daude Bluestone potentzia hobetzeko eta handitzeko bitartekoak eskatzeko.


Arrasate Rugby Taldea | Otsailaren 7ra arte ez du berriro lehiatuko Kanpanzar Arrasate-Ordiziak\nEuskal Ligako bigarren jardunaldiaren baitan Errioxaren zelaian jokatu beharreko partidua atzeratuta geratu ostean, bertako Gobernuak oraindik ez du kirol jarduerak burutzeko baimenik eman, hirugarrenean atsedena izango dute Arrasate Errugbi Taldeko seniorrek. Gauzak horrela, otsailaren 7ra arte ez du berriro lehiatuko Kanpanzar Arrasate-Ordiziak. Sarrailagileek eta goierritarrek Uni Bilbo hartuko dute Mojategin 4. jardunaldian eta, bertan, ikasturteko aurreneko garaipena bilatuko dute.\nBi jardunaldi jokatuta azken sailkatuak dira Julen Barrutiaren mutilak, estreinaldiko jardunaldian, orain arte jokatutako partidu bakarrean, Durangoren kontra galdu eta gero oraindik punturik eskuratu ez dutela. Sarako Izarra da egungo liderra bederatzi punturekin, eta hauen atzetik Durango eta Txingudi datoz bosna puntura berdinduta. Bera Berak lau puntu ditu eta, Kanpanzar Arrasate-Ordizia bezala, Errioxa, Uni Bilbo eta Atletiko San Sebastian/Hernani oraindik punturik eskuratu barik daude.\nHarrobia berriro ere martxan\nAgintariek argi berdea eman ostean, Arrasate Errugbi Taldeak bere ohiko jarduerari berrekin dio, horretarako beharrezkoak diren segurtasun neurriak betez. Gauzak horrela, klub zuri-moreko ekipo guztiak entrenatzen hasiko dira eta, aurrenekoak, gaztetxoenak izan dira. Izan ere, eskola kiroleko aurreneko jardunaldia burutu da Mojategin domeka honetan, eta esan beharrik ez dago berdegunera salto egin duten neska-mutikoek primeran pasa dutela.\n“Osasun egoerak ahalbidetzen duen bitartean astero-astero entrenatu dugu eta, ligak martxan jarriz gero, saiatuko gara jokalariei lehiatzeko aukera ematen”, adierazi du zuzendaritzatik. Ohi bezala, lansaioak asteartea eta ostegunetan burutuko dira Mojategin: 16 eta 14 urtez azpikoak 17:30ean hasita, eta pare bat ordu beranduan (19:30) senior eta 18 urtez azpikoak. Nesken taldeak, aldiz, astelehen eta asteazkenetan entrenatuko du, 19:30ean hasita; azkenik, eskola kirola eta errugbi inklusiboko saioak domeketan burutuko dira.


Tailerra: Zibersegurtasuna nire negozioan?\nGero eta beharrezkoagoa da gure informazioaren, posta elektronikoaren, kontuen eta abarren segurtasuna kontrolatzea; horregatik, Laudioko Garapen Agentziak tailer hau eskaini nahi du hainbat jarraibide eta jardunbide egoki erakusteko, ahalik eta modu seguruenean lan egin ahal izateko. Merkataritzan eta ostalaritzan lan egiten dutenentzako doako tailerra da. Urriaren 22an izango da, arratsaldeko 15:30tik 17:00etara, interneten bidez, ZOOM …


EAEko foru aldundiek gatazkari buruzko ikuspuntua azalduko dute Luxenburgoko Auzitegian. Udara arte ez du erabakirik hartuko erakunde horrek.\nOpor fiskalak lehen mailako albiste dira berriro. Ostegun honetan, auzi gatazkatsuari buruzko ahozko saioa egingo dute Luxenburgoko Auzitegian. Han, EAEko hiru foru aldundietako ordezkariek auzi luze horri buruzko beren ikuspuntuaren alde egingo dute; 350 bat enpresari eragiten die aferak, eta baliteke erakundeak Europar Batzordeari isun handia ordaintzera behartzea.\nOraingoan, ez dute ezbaian jarriko 90eko hamarkadan enpresei emandako laguntza fiskalak arauz kontrakoak zirela esan zuen epaia. Egun, onuradun enpresa horiek foru aldundiei laguntza horiek itzuli egin behar ote dizkieten da eztabaidagai.


Urruñako eskolak eta bertso eskolak - Ahotsak.eus\nUrruñako eskolak eta bertso eskolak\nUrruñako eskolak eta bertso eskolak Urruñan hiru eskola daude: pribatu-katolikoa, publikoa eta ikastola. Bera Donibane Lohizuneko ikastolara joan zen, txikia zenean herrian ez baitzegoen ikastolarik. Herriko ikastolaren sorrera proiektuan parte hartu zuen bere anaiarekin eta gurasoekin. Orain, bertako eta herriko beste hiru bertso-eskoletako irakaslea da.\nHizlaria(k): Barroso Gomila, Odei\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan UNA-009-012 kodeko bideoa nahi duzula aipatzea: ahotsak@ahotsak.eus\nUrruñan hiru eskola daude: pribatu-katolikoa, publikoa eta ikastola. Bera Donibane Lohizuneko ikastolara joan zen, txikia zenean herrian ez baitzegoen ikastolarik. Herriko ikastolaren sorrera proiektuan parte hartu zuen bere anaiarekin eta gurasoekin. Orain, bertako eta herriko beste hiru bertso-eskoletako irakaslea da.\nData: 2016(e)ko abenduaren 19a\nKodifikatzailea: Libe Eizagirre Agoues\n- Eskola edo ikastola...\n- Zer dugu Urruñan?\n- Uf, e... biak, e... Bada publiko... eskola elebidun publikoa, eskola elebidun pribatu katolikoa, ikastola... beraz, bada... bada bai nun ikasia Urruñan! Eta ikastola aipatzen duzula, ni oroitzen naiz ttipiak ginelarik, gure gurasoak jo ta su ibili zirela. Ni, ni ez naiz /enaiz/ Urruñako ikastolan izana, ni ttikia nintzelarik ez baitzen ikastolarik Urruñan, ta beraz Donibaneko ikastolan nintzen, Donibane Lohizuneko ikastolan, urruñar gehienak bezala, ez? Edo bon, tira, batzuk han, besteak... baina Urruñan ez zen ikastolarik. Eta justu nere anaia ba ttikia zela ireki zen ikastola Urruñan. Eta gurasoak, hor izan zen proiektu bat Txirri, Mirri eta Txiribitonekin garaian, e... Urruñan etxe poxpola, ba, harri bat ikastolaren alde, eta... Ba gauza guzti hori, ba gurasoak hor, hor beste hainbat gurasorekin batera, noski, baina hor oroitzen naiz hor ibili zirela. Ta lan handia. Guk parte hartu ginuen bira hartan Txirri, Mirri eta Txiribitonekin, bai diskoak grabatzen, ikusgarrietan kantatzen, ba, Urruñan guk baino ttikiagoek izan zezaten, ba, ikastola. Ta, ba, adibidez, gure kasuan, anaia... anaia Urruñako ikastolan ikasitakoa da, baina lehen... lehen belaunaldiak dira, ba hor, hor ibili zirenak, ez? Eta orduan, bai, egia erran, taulak lortu zuzten, behar adina diru, eta dena, eta eraiki zen ikastola eta gaur egun, ba ikasle pilla bat ditu ikastolak. Eta berritu da geroztik, handitu da, ta leku aldaketak izan ditu, eta ikastola ederra da, eta... Ta orain ba neri lanaren bidez, ba, egokitzen zait bai Donibaneko ikastolara joaitea, nere ikastola izan zen hortara, ta baita Urruña, ba nere herriko ikastolara noa bertsolaritza erakastera haurrei. Gainera, bai ikastolan, baita ikastolaz aparte, baina ikastolan bertan, bertso eskola... bi bertso eskola daude, eta hortaz gain, azken hirugarren bertso eskola bat ematen dut ere hemen... hemen Berttolin, gaztetxoagoekin. Eta tira, ba, egian erran, Urruñan ibilki naiz lanean ere, ez?\nDonostian eskolan hasita, euskara galdu\nAita bertakoa, ama Arrasatekoa\nLuixita poz-pozik joaten zen eskolara\nMendi batetik bestera gauzak garraiatzeko kableak erabiltzen ziren\nEskolatik kalerako bidean erabiltzen zituzten oinetakoak\nEskola eta partikularrak\nEskolan erdaraz ikastea kostatu egiten zitzaien; zigorrak


Bottasentzat Mexikoko polea eta Mercedesko pilotuak Red Bullekoen aurretik aterako dira | Motorra | Naiz\n2021 AZA. 06 - 22:40h\nBottasentzat Mexikoko polea eta Mercedesko pilotuak Red Bullekoen aurretik aterako dira\nMercedesko pilotuak faborito zen Red Bulleko Verstappen eta bere taldekide Hamilton ezustean hartu eta denbora onena egin du Mexikoko Sari Nagusiaren sailkapen proban. Finlandiarrak bere ibilbideko hemeretzigarren polea lortu du.\nBottas eta Hamiltonen arteko besarkada, sailkapen proban Red Bullekoak baino hobeto aritu ostean. (Alfredo ESTRELLA / AFP)\nValtteri Bottas (Mercedes) pilotu finlandiarrak polea lortu du larunbat honetan eta beraz, igandean Hermanos Rodriguez Autodromoan jokatuko den Mexikoko Sari Nagusiko lehen postuan irtengo da, Lewis Hamilton (Mercedes) britainiarraren eta Max Verstappen (Red Bull) herbeheretarraren aurretik.\nLehen itzulian Bottas bera izan bazen azkarrena ere, bigarrengoan bere taldekide Hamiltonek egin zuen denbora onena, Verstappenen aurretik. Hala, azken itzulian Mercedesko pilotuek Red Bullekoak baino hobeto aritu dira, txapelketako liderra eta etxean lehiatzen zen Sergio 'Checo' Perez, alegia.\nHala, sailkapen probako hirugarren itzulian finlandiarrak eginiko 1:15.875 minutuko bira onenak ezustean hartu zituen Red Bulleko pilotuak eta baita Hamilton bera ere. Britainiarra bigarren aterako da igande honetako Sari Nagusian eta bost lasterketen faltan, liderrari puntuak jateko aukera ona izango du Hermanos Rodriguez Autodromoan.\nBottasek bere ibilbideko hemeretzigarren polea gehitu du larunbat honetan. Sailkapen nagusian hirugarrena da, Verstappen eta Hamiltonen atzetik, hain zuzen ere.\nSergio 'Checo' Pérez (Red Bull) mexikarrak laugarren postuarekin konformatu behar izan zuen, itzulerako azken saiakeran akats bat egin ondoren.\nPierre Gasly frantziarrak (AlphaTauri), Carlos Sainz espainiarrak (Ferrari), Daniel Ricciardo australiarrak (McLaren), Charles Leclerc monegaskoak (Ferrari), Yuki Tsunoda japoniarrak (AlphaTauri) eta Lando Norris britainiarrak (McLaren) osatu zituzten lehen hamar postuak.\nLehendabiziko itzulian Lance Stroll (Aston Martin) kanadarrak istripua izan du eta zenbait minutuz proba geldituta egon da.\n1 Formulako Mexikoko Sari Nagusiko sailkapen probako datu guztiak NAIZeko webgune berezian aztertu daitezke.


Zergatik gorritzen dira begiak igerilekuan? (agian ez duzu jakin nahi) - Josu Lopez-Gazpio - Tolosaldeko Ataria.\nZergatik gorritzen dira begiak igerilekuan? (agian ez duzu jakin nahi)\nJosu Lopez-Gazpio 2015-07-06 16:20\nUste okerra da kloroaren ondorioa dela pentsatzea. Igerilekuen “kloro” usaina ere ez da kloroaren usaina. Kloroaz gainera, bigarren osagai garrantzitsu bat behar da begiak gorritzeko eta igerilekuen usain berezi hori agertzeko: pixa.\nZiur noizbait begiak gorritu zaizkizula igerilekuan plisti-plasta ibili ondoren. Zergatik gertatzen da hori, ordea? Ura desinfektatzeko erabiltzen den kloroaren (zehazki, sodio hipokloritoa gehitzen da uretan) ondorioa dela pentsatuko duzu, baina, bigarren osagai bat beharrezkoa da. Environmental Science & Technology aldizkarian argitaratutako artikulu baten arabera, 25-117 mL gernu eta 0,20-1,76 litro izerdi sartzen dira uretan igerilari bakoitzeko.\nFluido biologiko horien osagai nitrogenatu nagusienak urea, aminoazidoak, kreatinina eta azido urikoa dira. Osagai nitrogenatuek kloroarekin erreakzionatzen dute kloraminak emanez (konposatu toxikoak eta narritagarriak direla esan behar da, bide batez), eta horiek dira, hain zuzen ere begiak gorritzea eragiten dutenak eta baita igerilekuen usain “berezia” sortzen dutenak.\nAzido urikoaren kasua aipagarria da: horri dagokionez, kalkulatzen da igerilekuko uretan dagoen azido urikoaren %93 giza fluido biologikoetatik datorrela. L. Lian eta bere lankideek ikertutakoaren arabera, pixaren azido urikoak kloroarekin erreakzionatzen du nitrogeno trikloruroa (NCl3) eta zianogeno kloruroa (CNCl) eratzeko. Bi horiek konposatu kimiko lurrinkorrak dira eta toxikoak dira. Zianogeno kloruroa, adibidez, Lehen Mundu Gerran erabili zen arma kimiko moduan. Nitrogeno trikloruroak biriketako gaixotasunak eragin ditzake eta zianogeno kloruroak, berriz, bihotzari kalteak sor dakizkioke eta nerbio-sistema zentrala asaldatzen du.\nHortaz, garrantzitsua da (1) dutxa hartzea igerilekuan sartu aurretik, (2) uretan pixa ez egitea eta (3) uretan kaka ez egitea. Horrela fluido biologikoetatik datozen osagai nitrogenatu gutxiago egongo dira igerilekuan eta, kloroa bere horretan mantenduko da, (uretan dauden mikroorganismo patogenoak eliminatzeko beharrezkoa) eta ez du erreakzionatuko kloraminak, nitrogeno trikloruroa eta zianogeno kloruroa eratzeko. Beraz, hurrengoan gogoratu: igerilekuan pixa egiten baduzu arma kimiko bat egiten ari zara. Eta begiak gorritzen bazaizkizu, orain badakizu zergatik den.\nIturria: L. Lian et al., Environmental Science & Technology, 48 (2014) 3210-3217.\nAstekariko ZIENTZIAREN TALAIA atala. UEUko Kimika sailburua, Kimikan doktorea, zientzialari eta zientziazalea (@Josu_lg). Harremanetan jartzeko: zientziarentalaia@gmail.com


MerkeMerkaua. Udazken-Neguko stock Azoka — AFARIA ZOZKETATZEN DA\nAzken urteetan bezala, datorren zapatuan, otsailaren 22an, Ibai-Artek Udazken-Neguko stock azoka ospatuko du, Merkemerkauaren hamaikagarren edizioa.\nEgun horretan, 35 saltoki aterako dira kalera denboraldiko produktuak prezio oso murriztuetan saltoki aurrean eskainiz (maala, olarte, otalora lizentziaduna, garibai etorbidea, biteri etorbidea, zerkaosteta, erdiko kale,… kaleetan) edo karpa-guneak osatuz. Saltoki aurrean jarri ezin direnak edota erdigunetik urrun daudenak Herriko Plazan, Biterin edo Olarte kalean kokatuko dira.\nParte hartzaileak Hauek izango dira:\n- Elkoro bisuteria denda\n-Oskarbi oinetakoak (erdiko kale)\n- Sustrai frutadenda\nAzoka honetan, Arrasatearrek eta bisitari-turistek deskontu handiak aurkitu ahal izango dituzte artikulu desberdinetan. Besteak beste, emakume, gizon eta haur arropa, lentzeria, mertzeria, osagarriak, oinetakoak, optikak, aholkularitzak, fruta dendak,…\nGoizeko 10:00etatik arratsaldeko 20:00tara etenik gabe azokaz gozatu ahal izango da eta gainera, Arrasateko kaleak girotzeko kale animazioaz gain, kaleetan zehar eta karpetan musika jarrita egongo da egun osoan zehar. Eguneko programazioa honakoa da:\n11:00-13:00 Beriba Samba Eskolako Batukada\n17:00-19:00 Buruhandiak. Erraldoi eta Kilikien konpartsa\n20:00 Azokaren itxiera\nHemen daukazu otsailaren 22rako aparteko plan bat!


Jon Armentia « Prentsa oharrak\nEuropa jauregiak ‘Fokuan. Hiltzen duten merkatu globalak’ jardunaldiak hartuko ditu urriaren 25etik 28ra bitartean\nKategoriak: Sailkatu gabea — Etiketak: Jon Armentia, ‘Fokuan. Hiltzen duten merkatu globalak’ jardunaldiak — Komunikazio Zerbitzua / Servicio de Comunicación — 14 urria 2021 12:40\nAndre Maria Zuriaren plazan Judith Prat prentsa-argazkilariaren erakusketa jarriko da ikusgai azaroaren 8ra arte\nAdituek arma-salerosketekin edo baliabide naturalen esplotazioarekin zerikusia duten nazioarteko zenbait gatazkari buruz hausnartuko dute\nGasteizko Udaleko Garapenean Laguntzeko Zerbitzuak —Gizarte Politiken Sailaren barruko zerbitzua da, zeina Jon Armentia zinegotziak gidatzen baitu— Fokuan jardunaldi monografikoen bigarren edizioa antolatu du. Aurten, arma-salerosketekin edo baliabide naturalen esplotazioarekin zerikusia duten nazioarteko zenbait gatazka aztertuko dituzte, baita pertsona zaurgarrienengan duten eragina ere.\n‘Fokuan. Hiltzen duten merkatu globalak’ jardunaldiekin batera, erakusketa bat jarriko da ikusgai Andre Maria Zuriaren plazan, urriaren 25etik azaroaren 8ra arte. Horretaz gain, film bat proiektatuko da Florida zinema-aretoetan, eta hiru hitzaldi izango dira Europa biltzar-jauregian, urriaren 25etik 28ra bitartean.\n“Garapen-bidean dauden herrialdeetan garapenerako gobernuz kanpoko erakunde lokalen proiektuetan lagundu eta horiek finantzatzetik harago, Garapenean Laguntzeko Zerbitzuaren zereginetako bat horixe da: gasteiztarrek elkartasuna erakuts dezaten lan egitea, giza eskubideekin sentsibilizatuta egon daitezen. Arma-salerosketak eta baliabide naturalen esplotazioak eragindako gatazken ondorioak sufritzen dituzten pertsonek hemen ere aurpegia jar diezaiegun merezi dute, eta haien egoeraz gogoeta sakona egin dezagun, irtenbideak bilatzearren“, azaldu du Gizarte Politiken zinegotzi Jon Armentiak.\nLehen hitzaldia Judith Prat prentsa-argazkilariak emango du, urriaren 25eko 19:30ean. Zuzenbidean lizentziaduna eta giza eskubideen arloan aditua den horrek ondu du ‘Salerosketa joan-etorrian: merkatuak hiltzaile’ erakusketa, zeina Andre Maria Zuriaren plazan jarriko baita ikusgai. Pratek hainbat herrialdetako egoera islatzen du bere irudietan: Estatu Batuetan lan egiten duten jornalari mexikarren lan- eta bizi-baldintzak, Kongoko Errepublika Demokratikoko koltan-meategien ustiaketak sorraratzen dituen gatazkak, eta nazioarteko arma-salerosketak Yemengo gerrarekin duen harremana. Europa biltzar-jauregian emango duen hitzaldian, gatazka horiek jorratuko ditu Pratek, eta populaziorik zaurgarrienengan —emakumeak, adingabeak, egoera prekarioan daudenak— dituzten ondorioak azalduko.\nHurrengo egunean, hilaren 26an, mahai-inguru bat antolatu da. Bertan izango dira Prat bera, migrazioetan espezializatuko prentsa-argazkilari eta Revista 5W aldizkariaren editore grafiko Anna Surynach, eta ekonomista eta Centre Delàs-eko ikerlari Jordi Calvo. ‘La cara oculta de la globalización’ izenburuaren pean, planeta osoan eragina duten hainbat trafiko, legezkoak eta legez kanpokoak, izango dituzte hizpide, horiek gatazka belikoak, giza eskubideen urraketak, pertsonen salerosketa eta parekotasunik eza sortzen baitute.\nUrriaren 27an, arma-salerosketari eta industria militarrari buruz sakon mintzatzeko aukera izango dute bertaratuek, Jordi Calvoren eskutik. “¿Es posible controlar el tráfico de armas?” da hitzaldiaren izenburua. Zikloaren hirugarren eta azken hitzaldia ere 19:30ean hasiko da.\nUrriaren 28an, ordu berean, Fernando Santiagoren Adú dokumentala proiektatuko da Florida zinema-aretoetan. Sei urteko haur baten istorioa kontatzen du filmak: Kamerundik ihesi doa, arrebarekin batera, bizia salbatu nahirik. Urruti gabe, ingurumenaren arloko aktibista bat, baimenik gabeko ehizaren kontra borrokan. Melillan, hesiaren gainetik igaro nahian ari diren migratzaileak atzera botatzen, poliziak. CEAR-Euskadiko zuzendari Patricia Bárcenak aurkeztuko du istorio gurutzatuen film mamitsua.\nGurasoen aurkako indarkeria egoerak prebenitu eta garaiz esku hartzeko programa eskaintzen jarraituko du Gizarte Politikak, dagoeneko 55 familia artatu dituen programa\nKategoriak: Sailkatu gabea — Etiketak: Gurasoen aurkako indarkeria, Jon Armentia — Komunikazio Zerbitzua / Servicio de Comunicación — 1 urria 2021 10:12\nGizarte Politiken, Adinekoen eta Haurren Sailak gurasoen aurkako indarkeria egoerak prebenitu eta garaiz esku hartzeko programa eskaintzen jarraituko du. Programa 2017an abiarazi zen eta, ordutik hona, 55 familia eta 172 pertsona (gurasoak, nerabeak eta anai-arrebak) artatu dira.\nTokiko Gobernu Batzarrak IPACE kabineteari esleitu dio gaur zerbitzua emateko kontratu berria, 73.100 euroan, eta urtebetean gauzatzeko epearekin.\nAzken hamarkadan gero eta handiagoa den arazo bati erantzuteko sortu zen gurasoen aurkako indarkeria egoerak prebenitu eta garaiz esku hartzeko programa. Udaleko Haurtzaro eta Senitarte Zerbitzua arduratu zen hori ezartzeaz, seme-alabek gurasoekiko dituzten indarkeria-jokabideak murriztea xede.\nHorretarako hainbat esku-hartze mota proposatzen dira: kognitiboa, emozionala eta jokabidezkoa. Saioak egiten dira inplikatutako nerabeekin (12-17 urte bitartekoak), gurasoekin eta familiekin, arlo psikologikoan eta heziketan esku hartuz gatazka bideratzen saiatzeko.\nGizarte Politiken, Adinekoen eta Haurren zinegotzi Jon Armentiak azaldu duenez, “seme-alabek etxean dituzten portaera arazoak gutxitzen eta desagerrarazten saiatzen gara, etorkizunean indarkeria fisiko edo psiko-emozional larria eragozteko; horretarako, trebetasun eta baliabide psikologikoak sustatzen dira, nerabeak eguneroko egoeretara hobeto egokitu daitezen”.\nGurasoei dagokienez, seme-alabekin autoritatea berreskuratzen eta haien portaera oldarkorrak bideratzen lagunduko dieten trebetasunak eskuratzen laguntzen zaie. Familiekin, berriz, errespetuan eta maitasunean oinarritutako harreman positiboak sustatzen dira.\nGizarte zerbitzuek etxebizitza galtzearekin lotutako egoeretan zeuden 163 familiari lagundu diete urtearen lehen seihilekoan\nKategoriak: Sailkatu gabea — Etiketak: etxebizitza galtzearekin lotutako egoerak, gizarte zerbitzuak, Jon Armentia — Komunikazio Zerbitzua / Servicio de Comunicación — 12 uztaila 2021 12:55\nZaurgarritasunari buruzko 100 txosten egin dituzte epaitegietan etxe-kaleratzeak geldiarazteko\nGizarte Politiken, Adinekoen eta Haurren Sailak etxe-kaleratzeek eta etxebizitza galtzeak eragindako 163 familiari lagundu diete aurten.\nUdaletxean egindakoa batzordean, Gizarte Gaien zinegotzi Jon Armentiak azaldu du zein izan den udalaren jarduna alor horretan, eta nabarmendu du “saila guztiz inplikatuta” dagoela “egoera horiek prebenitu eta aurre egiteko“.\n2021eko lehen seihilekoan gizarte-zerbitzuek etxegabetzeekin eta bizilekua galtzearekin lotutako 63 egoera antzeman dituzte, eta prestazio ekonomikoak edo ordezko ostatuak eskaini dizkiete familiei.\nZehazki, urteko lehen sei hilabeteetan 13 familiarentzako ostatua ordaindu dute hiriko apartamentu turistikoetan, 23.500 euroko kostuarekin. 13 familia horietatik 8k apartamentuetan bizitzen jarraitzen dute.\nGizarte zerbitzuek antzemandako 63 egoera horietaz gain, epaitegiek 100 etxegabetze jakinarazi dituzte, eta Gizarte Politiken, Adinekoen eta Haurren Sailak zaurgarritasunari buruzko beste horrenbeste txosten egin ditu, kaleratzeak eteteko.\nPrestazioak eta errekurtsoak\nGizarte-zerbitzuek zenbait baliabide jartzen dituzte etxebizitza galtzen duten edo beste zaurgarritasun-egoera batzuetan dauden familien eskura, batetik, tutoretzapeko etxebizitzen programa —21 etxebizitza dira, eta 2020an 136 pertsonari eman zitzaien ostatu— eta bestetik harrera-etxebizitzen programa —9 etxebizitza eta 40 pertsona—.\n“21 Zabalgunearekin batera ari gara lanean baliabide horiek handitzeko, zehazki, alokatzeko etxebizitzen programa berrirako 4 etxebizitza egokituz eta beste 4 gizarte larrialdietarako harrera programarako“, azaldu du Jon Armentiak.\nGogoratu beharra dago, orobat, gizarte-zerbitzuek 2 milioi euro kudeatu zituztela iaz familientzako laguntzetan, etxebizitzaren alokairuari aurre egiterik izan zezaten, eta beste 2,3 milioi OHZ, ura, komunitatea etab. ordaintzeko.\nGasteiz Afrikako kulturara hurbilduko da\nKategoriak: Sailkatu gabea — Etiketak: Afrikaren Astearen IV. edizioa, Gasteiz, Jon Armentia — Komunikazio Zerbitzua / Servicio de Comunicación — 19 maiatza 2021 12:08\nMaiatzaren 25era arte Afrikaren Astearen IV. edizioa egingo da\nGasteizko afrikar komunitateak Afrikaren IV. Astea egingo du maiatzaren 25era arte. Hainbat jarduerari esker, Arabako hiriburuak hirian bizi diren kontinente horretako 11.000 pertsona ingururen kultura hurbiletik ezagutzeko aukera izango du.\nGarapenerako Lankidetzako zinegotzi Jon Armentiak aurkeztu ditu ekitaldiak hamabost bat afrikar erakunde biltzen dituen Afrikar Diaspora Euskadin partzuergoko ordezkariekin batera.\nHurrengo asteartera arte hitzaldiak, zinema, erakusketa bat eta emakumeen lantegi bat egingo dira. Amaitzeko, Udalak harrera bat egingo du maiatzaren 25ean, Afrikaren Eguna, Aihotz plazan, eta dantza afrikarrak musika euskaldunarekin uztartuko dituen emankizun bat egongo da.\n“Kulturak elkartu nahi ditugu afrikarrak gure hirian integratuta daudela adierazteko. Aste honi esker bere kultura ezagutzeko, aurreiritziak ezabatzeko eta senidetasuna, bizikidetza eta giza eskubideen errespetua bezalako balioak sustatzeko aukera izango dugu”, azaldu du Jon Armentiak.\nAzken urteotan, Gasteizko Udalak Garapenerako Lankidetza Zerbitzuaren eta Hezkuntza eta Kultura Sailaren bidez babestu ditu ekitaldi horiek.\n+ info: https://bit.ly/2S8cw5q\n(Estekaz gaurkotua) Gizarte Politiken Sailak familia zaintzaileei laguntzeko programaren arreta handitu du, eta izen berria eman dio: Maiteki\nKategoriak: Sailkatu gabea — Etiketak: Jon Armentia, Maiteki — Komunikazio Zerbitzua / Servicio de Comunicación — 3 abendua 2020 11:13\nAdinekoen zaintzaileei ez ezik, desgaitasunak edo mendetasun-arriskua dituzten pertsonen zein bestelako beharrak dituztenen zaintzaileei ere lagunduko die\nGizarte Politiken, Adinekoen eta Haurren Sailak familia zaintzaileei laguntzeko programaren bidez ematen duen arreta handitu du, 65 urtetik gorako adinekoen zaintzaileei ez ezik beste batzuk zaintzen dituztenei ere lagunduko baitie aurrerantzean: mendetasun-egoeran edo mendetasun-arriskuan daudenak, desgaitasuna dutenak edo zainketa behar duen egoera psikiko edo fisikoren bat dutenak.\nFamilia zaintzaileen programa adinez nagusi izatera iritsi da, 18 urte bete berri baititu, eta helburu berria eta argia ezartzeko garaia da: familia gehiagorengana heltzea. Jende gehiagori lagundu nahi diogu”, azaldu du Jon Armentia zinegotziak baliabide berria aurkezteko prentsaurrekoan.\nUdalaren gizarte-zerbitzuen arduradun politikoak iragarri duenez, zainketa programaren eboluzioak izen berria ere ekarri du: Maiteki. “Izan ere, halaxe zaintzen dute familiek, maiteki, eta senitarteko bat zaintzeko laguntzaren bila datozenak ere halaxe tratatzen ditugula sentitzea nahi dugu. Badakigu zein gogorra den zaintzaileentzat zaintzen duten pertsonaz ia egun osoan arduratzea. Lan horrek dakartzan ahaleginaz eta higaduraz gain, pertsona horren zaintza norberaren familiaren eta bizitza pertsonalaren aurretik jartzea esan nahi du askotan.”\nMaiteki programak pertsona horiei lagundu nahi die, hain zuzen,”zaintza harremana hobetzerik izan dezaten, zaintzeko ahalegina arindu eta zeregin hori partekatu“. Horretarako baliabide hauek eskaintzen ditu:\nGizarte-langile baten erreferentzia, zainketa-lanetan lagun egiteko.\nLaguntza psikologikoa, banakoentzat zein familia osoarentzat, hobeto senti daitezen.\nEtxez etxeko prestakuntza, hobeto zaintzeko eta mugimenduak egiten, komunikatzen eta portaera zailak kudeatzen trebatzeko, besteak beste.\nElkarri laguntzeko taldeak eta zaintzaileen bilerak.\nBestelako jarduerak: ikasteko eta ondo pasatzeko hitzaldi eta lantegiak.\nZaindutako pertsona 65 urte gorakoa bada, atseden zerbitzu bat baliatu dezakete familiek, hau da, asteburuetarako eguneko zentroak eta etxean laguntzeko zerbitzua.\nBestetik, adinekoentzako zentro soziokulturalekiko lankidetzarako bideak ere sendotuko ditu Maitekik, zaintzaileek bertan antolatzen diren ikastaro eta lantegietara lehentasunez sartzerik izan dezaten.\nJon Armentiaren ustez, “okerra da pentsatzea batzuek zaintza behar dutela eta beste batzuek zaintzeaz arduratu behar dutela. Zaintza eman egiten da, baina baita jaso ere. Zaintzen duenari lagunduz haren bizi-kalitate eta ongizatea hobetzen ditugu, baita zaindutakoaren bizi-kalitate eta ongizatea ere”.\nMAITEKI programaz baliatzeko nahikoa izango da 945 16 13 56 telefono-zenbakira deitzea. Oinarrizko gizarte zerbitzuetan, herritarrei laguntzeko bulegoetan edo 010 zerbitzuan ere eska daiteke.\nGizarte Politiken, Adinekoen eta Haurren Sailak zabalkunde-kanpaina bat jarriko du abian baliabidearen berrikuntzak ezagutarazteko; horretarako, informazio-orriak banatuko dira, eta iragarkiak jarriko komunikabideetan, hiri autobusetan, udalaren webgunean, udalaren informazio-pantailetan, etab.\nFamilia zaintzaileei laguntzeko programa da Maitekiren aurrekaria. 2002an sortu zen, 65 urtetik gorako pertsonak zaintzen dituzten familiei laguntzearren, familiartean zaintzen jarraitzeko eta ahalik eta baldintza onenetan zaintzeko aukera izan dezaten.\nIaz 500 familiari eman zien arreta programak.\n‘Fokuan. Aterpea Mediterraneoan’ jardunaldiak izango dira Gasteizen, urriaren 26tik 28ra bitartean\nKategoriak: Prentsa oharrak — Etiketak: Jon Armentia, ‘Fokuan. Aterpea Mediterraneoan’ jardunaldiak — Komunikazio Zerbitzua / Servicio de Comunicación — 21 urria 2020 12:55\nHitzaldi ziklo bat eta argazki-erakusketa bat, gatazken eta Europaren migrazio-politiken inguruan gogoeta egiteko\nEuropa biltzar-jauregian izango dira hitzaldiak; erakusketa, berriz, Andre Maria Zuriaren plazan, azaroaren 8ra arte\nJardunaldi monografikoak antolatuko ditu Jon Armentia zinegotzia buru duen Gasteizko Udaleko Gizarte Politiken Saileko Garapenean Laguntzeko Zerbitzuak datorren asterako, ‘Fokuan. Aterpea Mediterraneoan’ izenburuarekin, Mediterraneoaren eremuko migrazioen gaia hainbat alde eta ikuspegitatik jorratzeko asmoz.\nErakusketa bat instalatuko da gaur arratsaldean Andre Maria Zuriaren plazan —azaroaren 8ra arte ikusi ahal izango da—, eta, horrez gain, proiekzio bat eta hiru hitzaldi izango dira Europa biltzar-jauregian, urriaren 26tik 28ra bitartean. Europaren migrazio- eta humanitate-politiken inguruan eztabaidatu eta gogoeta egiteko foroa izan nahi du zikloak, eta politika horien ondorioak jasaten dituztenei aurpegia jartzeko baliatu nahi da.\n“Garapen-bidean dauden herrialdeetan garapenerako gobernuz kanpoko erakunde lokalen proiektuetan lagundu eta horiek finantzatzetik harago, Garapenean Laguntzeko Zerbitzuaren zereginetako bat horixe da: gasteiztarrek elkartasuna erakuts dezaten lan egitea, giza eskubideekin sentsibilizatuta egon daitezen. Gatazka armatuetatik nahiz ingurumen- edo giza-hondamendietatik ihesi Europara etortzen eta bertan bizi eta babeslekua bilatzen ahalegintzen direnek merezi dute hemen ere aurpegi bat jar diezaiegun, eta jasaten ari diren egoeraren inguruan gogoeta egin dezagun, konponbide bila”, nabarmendu du Gizarte Politiken zinegotzi Jon Armentiak, prentsaurrekoan.\nLehenengo hitzaldia urriaren 26an izango da, 19:30ean, eta Carole Alfarah prentsa-argazkilaria —‘Gerraren gerizpean’ erakusketaren egilea— izango da hizlari. Siriako gerraren ondorioak erakutsiko ditu Alfarahek Europa biltzar-jauregian, esperientzia pertsonalean oinarrituta, berak egindako erreportajeak baliatuz. Bereziki, Sirian jarraitzen dutenen —errefuxiatu-esparruetan bizi diren horien— egoera lazgarria, eta Europako gizarteetan integratzeko ahaleginean dihardutenena.\nHurrengo egunean, urriaren 27an, ordu berean, Jesús Núñez Villaverde ekonomista eta militar erretiratua izango da hizlari —Instituto de Estudios sobre Conflictos y Acción Humanitaria (IECAH) erakundeko zuzendaritza-kidea—, zeinek Europar Batasunaren Mediterraneoko migrazio-politika eta tragedia humanitario horren azken orduko gorabeherak aztertuko baititu.\nAzkenik, urriaren 28an, Nicolás Castellanoren hitzaldia izango da —Ser irratiko kazetaria, migrazioei, lankidetzari eta garapenari buruzko edukietan espezializatua—. Hartzen dituzten herrialdeetan migratzaile eta errefuxiatuek bizi dituzten diskriminazio-egoerak izango ditu hizpide, eta hedabideek fenomeno horren inguruko iritzi publikoa eratzeko orduan duten zeregin erabakigarria. Zikloko hirugarren eta azken hitzaldi hori 20:00etan hasiko da. Aldez aurretik, 18:00etan, Europa Biltzar Jauregian bertan, Fernando Santiagoren El Naufragio. 30 años de memoria sumergida (2018) dokumentalaren proiekzioa izango da.\nERREFUXIATU liburuxka EUS 20\nAlkateak eta Garapenerako Lankidetzako zinegotziak harrera egin diote Euskadiko Frente Polisarioaren ordezkari berriari\nKategoriak: Prentsa oharrak — Etiketak: Euskadiko Frente Polisarioaren ordezkari berria, Gorka Urtaran, Jon Armentia — Komunikazio Zerbitzua / Servicio de Comunicación — 17 uztaila 2020 13:54\nDuela gutxi izendatu dute M. Limam Mohamed Ali ordezkari; harekin batera, ordezkari ondokoa eta SEADen Lagunen Elkartearen lehendakaria izan dira ekitaldian.\nAlkate Gorka Urtaranek eta Garapenerako Lankidetzako zinegotzi Jon Armentiak harrera egin diote Euskadiko Frente Polisarioaren ordezkari berriari, M. Limam Mohamed Aliri, Gasteizko udaletxean. Duela gutxi izendatu dute M. Limam Mohamed Ali ordezkari; harekin batera, Frentearen ordezkari ondoko Brahim Abdelfatah eta SEADen Lagunen Elkartearen lehendakari Lourdes Ruiz de Galarreta izan dira ekitaldian. Ordezkari berriari ongietorria emateaz gain, Tindufeko errefuxiatu-kanpamenduetako oraingo egoera eta saharar biztanleen egoera oro har izan dituzte hizpide.